TM Perkenal Pelan Unifi Home Fibre – Hadir Dengan 30Mbps Dan Kuota Tanpa Had Pada Harga RM89/Sebulan

Ini ada satu tawaran menarik buat anda daripada Telekom Malaysia apabila mereka menawarkan Pelan Unifi yang hebat dengan kelajuan internet 30Mbps tanpa kuota pada harga RM89 sebulan.

Menerusi pelan ini, pelanggan boleh melayari internet dengan kelajuan muat turun sehingga 30Mbps dan muat naik sehingga 10Mbps. Bagi panggilan suara, anda akan dicaj 20 sen seminit.

Berikutan promosi pengenalan ini, mereka yang melanggan pada bulan ini akan menerima langganan sebulan secara percuma yang mana ia akan berakhir pada 30 September nanti.

Seperti biasa, anda akan mengikat kontrak selama 24 bulan bagi melanggan pelan ini.

Dalam pada itu, TM turut melaksanakan promosi pelan 1000Mbps dan ke atas. Pengguna yang mendaftar akan menikmati pemasangan dalam masa 24 jam. Lebih menarik, anda berpeluang menonton konsert penyanyi nombor 1 negara, Datuk Seri Siti Nurhaliza.

Apa yang perlu dilakukan hanyalah memasukkan kod IWANTSITI semasa check-out pendaftaran.

Bagi mendapatkan maklumat lanjut, layari laman sesawang Unifi Home Fibre.


Pengurus Produk vivo Pamer Peranti Yang Dikhabarkan vivo NEX 5G Dengan Rekaan Bucu Melengkung

Setelah pelbagai desas desus mengenai tarikh pelancaran Vivo NEX 3, kini ia semakin menghampiri apabila Pengurus Produk Vivo, Lance telah mempamerkan muka halaman UI bagi peranti yang tiba di Weibo dengan kapsyen “The straight line belongs to men, the curved one to God”.

Gambar tersebut memperlihatkan bucu yang melengkung Vivo NEX 3 yang mana hampir 90° dan waterfall screen. Menariknya, gambar tersebut adalah sama dengan lakaran yang terdedah. Namun 3 kamera di bahagian belakang masih belum didedahkan.

Sebelum ini, Lance telah mempamerkan screenshot rangkaian 5G di ShenZhen’s subway line dan memuji sambungan 5G tersebut. Jadi dipercayai bahawa Vivo NEX 3 akan dilancarkan dengan versi 5G tidak lama lagi.

Bagi mendapatkan maklumat lanjut, anda bolehlah melayari laman sesawang Vivo atau di Facebook rasmi Vivo Malaysia.


Spesifikasi Lebih Lengkap Tertiris?! Jauh Beza Samsung Galaxy Note 10 & Note 10+…

Acara tahunan Samsung Galaxy Unpacked 2019 akan dilancarkan pada 7 Ogos 2019 (waktu tempatan 8 Ogos 2019, 4 pagi) nanti, peranti baharu siri Galaxy Note 10 tentunya menjadi fokus utama dalam acara ini.

Walaupun terdapat banyak khabar angin tersebar di laman sesawang mengenai reka bentuk sehingga spesifikasi dalamannya, namum ketirisan baru-baru ini nampaknya lebih jelas dari segi spesikasi yang bakal ditampilkan dalam siri Note 10.

Siri Note 10 baharu akan tampil dengan dua varian iaitu paparan skrin 6.3 inci dan 6.8 inci, penggunaan resolusi skrin adalah 1080p bagi Note 10 sementara 1440p pada Note 10+. Beralih ke prestasi dalaman, dilaporkan siri Note 10 akan menggunakan cip pemproses Snapdragon 855 atau Exynos 9825.

Perbezaan antara kedua-duanya adalah memori dalaman di mana Note 10 hadir dengan 8GB RAM dan 256GB ROM ke atas, manakala Note 10+ hadir dengan 12GB RAM dan 256GB ROM ke atas. Prestasi kamera tidak jauh beza, sama-sama menggunakan gabungan lensa 12MP + 12MP + 16MP, hanya Note 10+ menyokong juga kamera ToF.

Sebelum ini ada laporan mengatakan kapasiti bateri siri Note 10 adalah 3,400mAh, kini mengikut apa yang didedahkan ia bakal dilengkapi bateri 3,500mAh bagi Note 10 dan 4,300mAh bagi Note 10+. Sistem pengecasan pantas turut dibekalkan, masing-masing adalah 25W dan 45W.

Sejauh manakah kebenaran spesifikasi ini? Kita nantikan Unpacked 2019 nanti ya.


Logitech G Memperkenalkan Siri Peranti Gaming Prodigy Terbaru

Pemain tegar permainan video pastinya tahu akan kepentingan memiliki peranti gaming terbaik, ia bukan sahaja meningkatkan prestasi permainan, malah memberikan keselesaan dalam penggunaan jangka masa panjang.

Logitech G, sebuah nama yang tidak asing lagi dalam pengeluaran peranti komputer dan aksesori gaming kini memperkenalkan siri baru bagi Prodigy. Barisan peranti baru tersebut terdiri dari dua mouse, papan kekunci dan juga headset.

Gaming mouse bagi siri ini terdiri daripada dua variasi, iaitu satu menggunakan sambungan wayar, manakala satu lagi menggunakan sambungan Bluetooth. Dari segi fizikal, kedua-duanya mempunyai reka bentuk yang sama, ia menawarkan keselesaan ketika digunakan dan mempunyai reka bentuk ergonomik yang baik.

Selain itu mouse ini juga dilengkapi sensor terbaik yang ada di pasaran ketika ini, sensor PMW3366 menawarkan respon terpantas dan juga jitu semasa anda bermain permainan. Bagi mereka yang sedikit gusar akan kemampuan variasi gaming mouse wireless, anda tidak perlu risau kerana Logitech G menjanjikan bahawa mouse wireless ini sudah ditala dan mempunyai sambungan 2.4GHz dengan 1ms report rate yang akan menjadikan permainan anda sentiasa lancar.

Direka untuk pemain di semua peringkat, papan kekunci G213 Prodigy menampilkan fungsi kalis tumpahan cecair, keselesaan maksimun dan juga bahan binaan tahan lasak yang mampu bertahan lama. Stand dan alas tangan boleh laras membolehkan anda menetapkan posisi dan darjah papan kekunci sesuai dengan postur, ketinggian dan corak penggunaan anda.

Setiap papan kekunci peranti ini juga dibina bagi memberikan respon yang pantas kepada anda, tambahan pula ia dilengkapi anti-ghosting yang ditala untuk prestasi permainan yang optimum, menjamin tekanan papan kekunci yang jitu, lantas mengelakkan kesilapan dalam permainan. Selain itu, papan kekunci ini juga dilengkapi sistem pencahayaan RGB yang menawarkan anda tetapan sehingga 16.8 juta warna. Anda boleh menetapkan warna cahaya yang anda mahukan melalui Logitech Gaming Software.

Menggunakan driver 40 mm neodymium, G231 Prodigy Gaming Headset mampu menyampaikan bunyi stereo berkualiti tinggi yang membolehkan anda merasai pengalaman audio yang imersif dalam PC atau konsol permainan anda dari awal hingga akhir. Bahagian earcups pula dilindungi dengan fabrik yang dipilih dengan teliti untuk keselesaan maksimum.

Tidak lengkap sebuah gaming headset tanpa mikrofon terbina dalam, G231 Prodigy mempunyai mikrofon yang mampu merekod suara anda dengan jelas, menjadikan komunikasi semasa permainan lebih lancar. Apabila tidak digunakan, mikrofon ini boleh dilipat masuk ke dalam bahagian dalam badan peranti.


Tencent QQ Kids Watch Dilancarkan Secara Rasmi di Malaysia

Tencent baru-baru ini telah merasmikan jam tangan pintar QQ Kids Watch pertama di pasaran Malaysia, sebuah peranti yang khas ditawarkan untuk kanak-kanak berusia bawah 12 tahun. Fungsi utama yang diketengahkan dalam QQ Kids Watch tentunya ciri keselamatan yang menarik, iaitu sokongan GPS dan rangkaian selular bagi membolehkan ibu bapa memantau lokasi semasa anak mereka dengan mudah.

QQ Kids Watch hadir dalam 3 pilihan warna, iaitu biru, merah jambu dan kuning. Skrinnya bersaiz 1.22 inci, tampil dengan kamera 3 Megapixel pada bahagian tepi. Para ibu bapa boleh mengetahui keadaan persekitaran anak-anak mereka dengan adanya rakaman kamera ini.

Selain itu, ciri-ciri seperti memantau langkah perjalanan, berhubung dengan kawan di WeChat, serta berkomunikasi dengan ibu bapa melalui mikrofon terbina turut disediakan. Bateri yang digunakan pada QQ Kids Watch mampu bertahan sehingga 5 hari.

Harga jualan untuk QQ Kids Watch adalah RM569, anda boleh membeli di Popular Book Stores dan Watson Stores bermula penghujung bulan Mei ini. Tawaran promosi selama sebulan turut ditawarkan pada harga RM499. Yang berminat membeli untuk anak-anak kesayangan anda, jangan melepasi peluang mendapatkannya dengan harga promosi ini.


Percuma Vivo V7+ Jika Anda Daftar Pelan Pascabayar Digi

Hari ini Digi menawarkan dua peranti vivo secara percuma kepada mereka yang melanggan pelan pascabayar Digi terpilih. Dua peranti tersebut ialah vivo V7+ dan vivo Y53 kedua-duanya berharga RM1,299 dan RM599 seunit.

Bagi yang berminat, anda boleh segera menukar ke rangkaian Digi atau mendaftar sebagai pelanggan baru untuk mendapatkan salah satu telefon pintar 4G ini. Langganan kepada pelan Digi 150 menawarkan vivo V7+ pada harga RM49 sahaja, sementara langganan kepada Digi 250, vivo V7+ akan diberikan secara percuma.

Manakala, langganan kepada Digi 80 sehingga Digi 250 untuk peranti vivo Y53, ia adalah percuma tetapi pelanggan perlu mengeluarkan wang pendahuluan sebanyak RM300 hingga RM450. Wang pendahuluan ini akan dikreditkan semula ke dalam akaun untuk potongan bil bulanan seterusnya. Wang pendahuluan ini juga akan dikenakan kepada pelanggan yang ingin memiliki vivo V7+.

Promosi ini sah bermula sekarang sehingga 31 Disember 2018. Anda boleh lihat pada jadual di bawah sebagai rujukan :

Bagi mendapatkan maklumat lanjut mengenai pelan pascabayar ini, anda boleh layari ke laman rasmi Digi.


Reviu Eksklusif: ASUS ZenFone 5 (ZE620KL), Teknologi AI Kamera Membawa Wajah Baru

Okay, tak sebut yang lain, kita focus pada kamera di sini. ASUS ZenFone 5 (ZE620KL) bukan lagi peranti yang menggunakan pemproses Intel, ia totally baharu pada tahun 2018 walaupun nama untuk peranti ini masih kekal sama sepertimana model terdahulu. Namun, ia boleh dikatakan lebih cemerlang berbanding siri sebelumnya iaitu ZenFone 4. Terlalu banyak peningkatan pada ZenFone 5, termasuk pembinaan dwi lensa dan teknologi AI disertakan.

Baca Juga: Sekilas Pandang ASUS ZenFone 5 (ZE620KL)

Menurut Apple, rekaan dwi lensa secara menegak adalah lebih sesuai dan boleh dilihat dengan lebih teliti lagi, tambahan kesan bokeh yang lebih sempurna. Adakah itu sebabnya ASUS mengikut jejak kaki Apple dalam rekaan kamera, itu tak penting kan?!

Yang penting kita nak tahu keupayaan penggambarannya, kerana mengikut catatan DXOMark, ZenFone 5 mendapat 93 markah pada penggambaran. Markah ini agak mengejutkan dan jelas menunjukkan kemampuan ZenFone 5 walaupun berada di kelas pertengahan.

Seperti yang disebut di atas, ZenFone 5 menawarkan konfigurasi dwi kamera pada panel belakang. Kedudukan menegak ini mempunyai gabungan 12MP + 8MP kamera utama yang masing-masing menyokong aperture f/1.8 dan f/2.0 (sudut lebar).

Untuk kamera hadapan pula, ia hadir dengan lensa 8MP yang juga menyokong aperture f/2.0. Selain itu, kamera hadapan ini juga menyokong Face Unlock, reviu seterusnya kita akan perkenalkan lebih lanjut ya…

Seperti siri sebelumnya, teknologi PixelMaster yang sudah lama digunapakai oleh ASUS turut serta dalam siri terbaru ini.

Mod seperti Auto yang menyokong Night HDR dan Potret, Beauty serta Pro masih dikekalkan, antara yang paling kerap diguna selain Auto mestinya Beauty.

Anda boleh melaras tahap kecantikan mengikut kesukaan diri sendiri, misalnya Soften Skin, Enhance eyes, Thin cheeks dan banyak lagi.

Super Resolution (48MP), GIF Animation, Panorama, Time Lapse (dengan mod Power Saving) dan Slow Motion (1080p @120fps / 720p @240fps) boleh dipilih dengan meleret ke kanan pada skrin; sementara pilihan 8 jenis efek/filter boleh meleret ke kiri.

Teknologi AI adalah perlu dalam bidang teknologi masa kini, apatah lagi kecerdasan-buatan ini sangat membantu dalam kehidupan seharian. Beberapa tahun sebelumnya mungkin anda pernah menjadi salah seorang yang tidak faham-faham dengan perkembangan mobil, tetapi dalam masa singkat setahun dua ini, ia boleh dikatakan berubah secara mendadak! ASUS tidak ingin terkecuali dalam arena ini, ZenFone 5 selain mendapat sokongan penuh dari teknologi PixelMaster, ia turut menawarkan sokongan AI pada kameranya.

ASUS membawakan sebanyak 16 jenis AI Scene Detection terdiri daripada Potret, Makanan, Langit, Padang, Tumbuhan, Lautan, Senja, Salji, Bunga, Pentas, Anjing, Kucing, Pemandangan Malam, Kod QR, Teks dan Tripod.

Kebanyakan gambar yang dikesan boleh dikatakan sangat pantas dan tepat, bahkan bukan objek sebenar juga boleh dikesan oleh ZenFone 5.

ZenFone 5 menawarkan fungsi Depth Effect di mana anda boleh melaras bukaan lensa sehingga f/0.95, bermakna anda diberi lebih pilihan semasa membuat kesan bokeh mengikut kesukaan anda.

ZenFone 5 menyediakan banyak sangat pilihan rakaman video, dari kualiti 4K hingga ke format TV, puasssss….

Fungsi terbaru ini dibekalkan bersama kamera ZenFone 5, ia membolehkan kerja suntingan anda menjadi lebih mudah.

AI Photo Learning akan mengingati pilihan penyuntingan anda dan akan menyesuaikan tetapan kamera supaya gambar seterusnya yang anda ambil dalam situasi yang sama, akan diselaraskan dengan gaya penyuntingan anda.

Sokongan HDR kali ini merupakan salah satu tarikan pada ZenFone 5 selain teknologi AI, kerana adanya kehadiran HDR akan menyempurnakan lagi hasil gambar yang diambil.

Sokongan dwi kamera pada ZenFone 5 selain 12 megapiksel yang mampu memberi tangkapan gambar cantik, lensa sudut lebar 120 darjah juga memberi gambaran yang lebih luas.

Berdasarkan gambar yang diambil dengan mod biasa, prestasinya sudah cukup baik. Namun gambar menunjukkan lebih luas dengan elemen yang boleh dipaparkan dalam gambar setelah Wide Angle diaktifkan.

Pemandangan waktu senja memang boleh menghasilkan gambar yang penuh artistik, jika padan dengan kamera berkuasa hasilnya tentu akan lebih menakjubkan!

Dengan HDR diaktifkan, warna dalam gambar lebih menepati warna sebenar dan silauan cahaya serta setiap details pun jelas nampak.

Mod Pro sebenarnya agak mencabar sekiranya anda tidak berapa pandai menggunakannya, mod ini seperti kamera profesional yang memerlukan anda membuat tetapan secara manual. Kami menyarankan anda menggunakan tripod semasa mengambil gambar di bawah mod ini demi mendapat kualiti gambar yang lebih cantik dan stabil.

Tidak dapat dinafikan bahawa keupayaan penggambaran ASUS ZenFone 5 (ZE620KL) sangat mengagumkan, kaki ZenFone mesti boleh rasai perasaan teruja apabila peranti ini dirasmikan di Malaysia. Kualiti gambar yang cukup menonjol menjadi tarikan utama ZenFone 5 disukai ramai, tambahan 16 jenis AI Scene Detection yang tepat mampu meningkatkan lagi kualiti gambar.

Walaupun AI-nya bukan yang sehandal berbanding peranti flagship yang tersedia di pasaran, tetapi sebagai peranti yang berada di kelas pertenghan dengan markah setinggi 93 dari DxOMark adalah unsur penting dalam mendorong ASUS melangkah ke depan lagi.

Dengan tawaran harga RM1,299, kamera ZenFone 5 boleh dikatakan terbaik dari segi penggambarannya, anda setuju ke tak?!


Hasil Gambar Low – Light Dari Lensa Redmi Note 8 Dikongsi – Ehem…Boleh Tahan!

Makin dicurah, makin berapi! Redmi nampaknya terus ‘menjentik’ orang ramai dengan pewaris barunya, siri Redmi Note 8. Selepas berkongsi sample gambar daripada Redmi Note 8 Pro, kini Redmi berkongsi pula beberapa foto yang diambil daripada lensa Redmi Note 8.

Memetik imej dikongsi, Redmi Note 8 nampaknya bakal mempamerkan prestasi fotografi pada pengcahayaan rendah yang baik. Jika diteliti, salah satu daripada gambar ‘ditembak’ menggunakan Mode Super Night manakala satu lagi diambil dengan teknik long exposure. Imej yang terasil kelihatan agak mengagumkan. Sejauh mana hebatnya? Check this out!


HUAWEI MediaPad M5 Lite Kini Rasmi – Dijual Pada Harga RM1299

Ketika pelancaran HUAWEI Nova 5T tadi, 1 lagi peranti turut diperkenalkan iaitu HUAWEI MediaPad M5 Lite yang dijual pada harga RM1299.

Menariknya Pra-tempahan boleh dilakukan bermula dari 29 Ogos hingga 5 September 2019. Anda bakal menerima hadiah eksklusif iaitu HUAWEI CM510 mini speaker x 1 dan HUAWEI M Pen bernilai RM268.

Tampil dengan 10.1″ dan disertakan dengan Full HD IPS (1920 x 1200 piksel) pastinya memaparkan kualiti paparan yang baik.

Peranti ini dikuasakan oleh pemproses Octa-core yang sangat berkuasa yang mampu melaksanakan kerja dengan sangat lancar.

HUAWEI MediaPad M5 Lite ini turut dihadirkan dengan bateri yang sangat besar iaitu 7500mAh dan dipadankan dengan HUAWEI QuickCharge.

Bagi mendapatkan maklumat lanjut, layari laman sesawang HUAWEI  atau facebook rasmi HUAWEI.


Miliki HUAWEI MediaPad T5 Pada Harga RM999 – Ketersediaan 28 Januari 2019!

Seiring pelancaran HUAWEI Nova 4 baru-baru ini, HUAWEI turut memperkenalkan pendatang baru untuk segmen tablet keluaran mereka iaitu HUAWEI MediaPad T5.

HUAWEI MediaPad mempunyai paparan FHD+ bersaiz 10.1 inci (1920 X 1200) dan mempunyai berat yang sangat ringan iaitu 460g. Ia dijana oleh cip pemproses Kririn 659 dengan gandingan memori sebesar 3GB RAM + 32BG ROM.

Selain itu, ia didatangkan dengan kamera utama : 5MP (f/2.4) dan kamera swafoto : 2MP (f/2.4). Melengkapinya, bateri berkapasiti 5100 mAh bersama sokongan pengecasan 10W melalui port mikro-USB. Tablet ini turut dilengkapi dengan sistem audio Huawei Histen 5.0.

Bagi yang berminat, tanda harga yang ditawarkan untuk HUAWEI MediaPad T5 adalah RM 999. Ketersediaan bermula 28 Januari 2019! Setiap pembelian, pelanggan akan membawa pulang flip case bernilai RM119 secara PERCUMA! Happy shopping gais! ❤


Maksimumkan Pembelajaran, Bekerja Serta Bermain Di Rumah Dan Di Mana Sahaja Dengan Pelan Baharu Celcom Max!!!

Celcom Axiata Berhad (Celcom) hari ini mengumumkan tawaran konvergens terbaharu – Celcom MAX™, penyelesaian sehenti daripada Celcom untuk perkhidmatan internet dan kesalinghubungan kediaman dan mudah alih, membolehkan pelanggan memaksimumkan gaya hidup digital mereka dalam keselesaan di kediaman mereka mahupun di mana sahaja mereka berada.

Celcom MAX™ menggabungkan kedua-dua pelan internet fiber berkelajuan tinggi tanpa had Celcom Home Fibre™ dan pelan pascabayar Celcom MEGA™ sebagai satu pelan dalam bil yang sama, menawarkan apa yang diperlukan pelanggan untuk terus terhubung. Celcom MAX™ memberi faedah dan membolehkan pelanggan menikmati aktiviti digital mereka seperti belajar atau bermesyuarat atas talian, permainan dan juga hiburan atas talian tanpa sebarang kebimbangan.

Celcom terus berusaha untuk memenuhi keperluan digital rakyat Malaysia dengan menyediakan akses internet yang lancar dan perkhidmatan yang inovatif, serta menambahbaik kualiti kehidupan mereka di seluruh negara. Pelanggan yang melanggan Celcom MAX™ juga akan menikmati tawaran ‘max’ seperti rebat bulanan seumur hidup, penjimatan bagi peranti untuk produktiviti dan hiburan, serta akses kepada hiburan dan kandungan tanpa henti.

Celcom MAX™ yang baharu ditawarkan dengan kadar promosi RM179 sebulan, dengan gabungan terbaik Celcom Home Fibre™ (RM120) dan pelan pascabayar Celcom MEGA™ (RM80). Gabungan tawaran terhebat ini merangkumi penjimatan RM21 setiap bulan selama seumur hidup dengan 100Mbps internet berkelajuan tinggi tanpa had, panggilan tanpa had di talian mudah alih, dan PERCUMA router AX untuk kediaman. Selain itu, mulai 6 April sehingga 9 April 2021, 100 pelanggan pertama yang melanggan pelan Celcom MAX™ 100Mbps atau lebih tinggi akan menikmati satu bulan bil PERCUMA.

Pelanggan juga boleh memilih untuk tambahan Celcom Mesh Wi-Fi hanya pada RM25 untuk sepasang (2 unit) selama 24 bulan, membolehkan penggunaan teknologi ‘mesh’ untuk memperluas liputan Wi-Fi di kediaman serta memperbaiki liputan WiFi di lokasi yang agak lemah, mengurangkan kawasan titik lemah atau terlindung.

Bagi isi rumah yang menggunakan internet melalui pelbagai peranti pada suatu masa, pelanggan boleh memilih Celcom MAX™ 500Mbps, Celcom Home Fibre™ (RM179) dan pelan pascabayar Celcom MEGA™ (RM80) hanya pada RM259 sebulan, yang turut merangkumi sepasang Mesh Wi-Fi PERCUMA dan akses tanpa had kepada kandungan hiburan daripada IQIYI atau iflix selama 6 bulan.

Bagi membolehkan rakyat Malaysia untuk lebih mahir digital dan dilengkapi dalam ekosistem digital hari ini, Celcom MAX™ menawarkan pelanggan dengan promosi terhad bagi penjimatan dan diskaun sehingga 50% atas pembelian peranti. Pelanggan boleh bekerjam belajar, dan bermain dengan peranti terkini di pasaran, seperti Televisyen Sharp 60 inci, Microsoft Surface Pro X 256GB LTE atau Surface Go 2 128GB LTE, kedua-duanya datang dengan Type Cover, apabila mereka melanggan mana-mana pelan Celcom MAX™.


Maxis Bakal Hentikan Spotify Premium Percuma?!

Salah satu tarikan dalam pelan pascabayar MaxisONE adalah pemberian Spotify Premium percuma kepada pelanggannya. Tetapi baru-baru ini ramai pelanggan MaxisONE yang menerima kejutan.

Melalui SMS yang dihantar, Maxis memberitahu ingin menghentikan perkhidmatan Spotify Premium percuma kepada pelanggan MaxisONE. Jika pengguna MaxisONE ingin terus menggunakan perkhidmatan ini, mereka akan dicaj kadar biasa RM14.90/bulan di dalam bil. Sedangkan pelanggan Maxis yang lain, boleh melanggan Spotify Premium pada kadar RM9.90/bulan sahaja. Bukan itu sahaja, kuota penggunaan streaming Spotify di Maxis juga telah dikurangkan kepada 3GB berbanding 15GB sebelum ini.

Buat masa sekarang, laman Spotify di Maxis masih belum menunjukkan sebarang perubahan, tetapi sudah ramai pengguna MaxisONE telah menerima SMS. Tetapi agak menghairankan, kerana Spotify merupakan salah satu tawaran terbaik diberikan oleh Maxis.

Jika anda berminat untuk untuk terus menggunakan Spotify Premium, apa kata anda melanggan pelan Family Spotify . Ianya jauh lebih murah kerana menawarkan langganan 6 akaun premium pada harga RM22.40/bulan. Tiada kuota streaming percuma yang ditawarkan, tetapi lagu boleh dimuat turun terlebih dahulu dan boleh didengar pada bila-bila masa sahaja.


Nearby

Nearby Live adalah aplikasi sosial yang menggunakan konsep lokasi seperti kebanyakan aplikasi sosial lain. Anda juga boleh mencari kenalan melalui minat yang sama seperti aktiviti yang diminati, cita rasa muzik dan pelbagai lagi, anda cuma perlu masukkan informasi diri anda dan cari kenalan melalui fungsi carian. Selain itu anda juga boleh melihat orang yang membuka profil anda dan bertegur sapa dengan mereka.

Fungsi chat pada peranti ini juga selamat dengan lapisan sekuriti yang digunakan pihak developers aplikasi. Nearby Live ini boleh digunakan pemilik peranti iOS, Android dan Windows Phone.


CGTN: Pembangunan, bukan ideologi, kenyataan pahit untuk ditelan

BEIJING, 1 Julai 2021 /PRNewswire/ — “Tidak menjadi masalah sekiranya kucing berwarna hitam atau putih, selagi mana ia dapat menangkap tikus.”

Development, not ideology, is the hard truth

Kata-kata mendiang pemimpin Cina Deng Xiaoping menuturkan hakikat sebenar pertumbuhan pesat China – negara ini telah memilih laluan pembangunan yang sesuai dengan keadaannya yang sebenar.

Sebelum Deng memimpin China menuju jalan reformasi dan keterbukaan pada tahun 1978, China terperangkap dalam kotak pemikiran ideologi, berbalah yang remeh-temeh mengenai sosialisme lwn. kapitalisme. Ia bertegas bahawa segala sesuatu dan apa sahaja yang berkaitan dengan sosialisme, sifatnya haruslah lebih baik daripada kapitalisme.

Ketika itu, China mungkin telah mencapai egalitarianisme pada skala yang belum pernah terjadi sebelum ini, namun ia berasaskan kemiskinan – semua orang sama-sama miskin.

Deng menyatakan bahawa sekiranya sosialisme bererti kemiskinan, ia bukan untuk China. Pilihannya ialah sosialisme dengan ciri-ciri Cina demi kepentingan rakyat.

Namun begitu, ia bukan bermaksud kepatuhan tegar terhadap ekonomi yang dikawal secara berpusat. Tatkala negara berkenaan memasuki peringkat pembangunan yang baharu, tumpuan beralih kepada pembukaan dan pembaikpulihan ekonomi bagi mempercepatkan industrialisasi.

Sejak itu, sosialisme dengan ciri-ciri Cina telah menjadi kekuatan pembebasan China yang paling hebat, lantas mencetuskan inovasi, daya kreativiti, keusahawanan dan produktiviti.

Ia telah menjadikan negara ini lebih dinamik, berasaskan ujian dan berpandangan jauh serta mengubah rakyat Cina menjadi penentu akhir reformasi dan percubaan sosial.

Dalam konteks yang luas inilah China mengubah keadaannya menjadi ekonomi kedua yang terbesar di dunia.

Menjadi sebuah negara sosialis juga tidak bertentangan dengan usahanya untuk memajukan ekonomi pasaran dan perdagangan antarabangsa.

Sejak penerimaannya ke dalam Pertubuhan Perdagangan Dunia pada tahun 2001, eksport China meningkat hampir sepuluh kali ganda kepada $2.59 trilion pada tahun 2020, manakala import pula meningkat hampir lapan setengah kali ganda menjadi $2.05 trilion.

Kefleksibelan institusi negara dapat menjelaskan mengenai langkah ini. Ia telah menyelamatkan rakyat Cina daripada kemiskinan serta perbalahan yang remeh-temeh berkaitan politik dan ideologi serta menerapkan semangat padu pragmatisme, realisme dan kerja keras dalam kalangan mereka.

Melangkah dengan pantas menuju abad ke-21, Presiden Xi Jinping mengisytiharkan bahawa kini China berada dalam era baharu sosialisme dengan ciri-ciri Cina.

Ia merupakan era yang berasaskan fahaman pelbagai budaya dan fahaman pelbagai hala. Negara ini telah menjadi pejuang utama bagi perdagangan bebas, pembangunan mampan, pembasmian kemiskinan dan perlindungan alam sekitar.

Seperti yang dinyatakan oleh Ding, tidak menjadi masalah sekiranya kucing berwarna hitam atau putih, selagi mana ia dapat menangkap tikus. Tidak menjadi masalah sekiranya sistem dianggap sebagai sosialis atau kapitalis, selagi mana ia dapat memenuhi keperluan rakyat.

Keywords:  Computer/Electronics Multimedia/Online/Internet Publishing/Information Service Economic news, trends, analysis


Kemungkinan Yang Tidak Berkesudahan Menanti Anda Di Fashion Dream Kini tersedia untuk iOS & Android!

Fashion Dream, pengembaraan fesyen glamor dari Level Infinite, kini tersedia untuk pemain di seluruh dunia pada kedua-dua peranti iOS dan Android .

Dalam dunia di mana Fesyen, Fantasi, Rakan berkumpul, semua orang dijemput ke perjalanan ubah suai ini, di mana impian fesyen pemain akan bertembung.

Fashion Dream menampilkan lebih daripada 10,000 pilihan pakaian untuk dipilih. Pemain boleh mencipta penampilan unik mereka sebagai bidadari halus, diraja elegan, ataupun polis wanita bandar. Dalam pelbagai peraduan pnetas peragaan, pemain boleh bersaing dengan pemain lain untuk menjadi peneraju terkemuka dalam industri fesyen. Dengan semua pilihan fesyen, saiz permainan hanya 200M, menjadikannya mudah diakses dan serasi dengan hampir semua jenis telefon mudah alih.

Bersama dengan rakan-rakan, pemain boleh menerokai resort yang indah untuk menikmati aktivi memancing, permainan mini dan mengambil gambar untuk memperingati perhimpunan. Terdapat juga banyak watak-watak lain untuk ditemui dan cerita misteri untuk didedahkan, termasuk percintaan tunas menanti mereka yang tertanya-tanya.

Dengan pelancaran ini, Fashion Dream akan memulakan acara pelancaran global untuk meraikan fesyen yang gemilang selama seminggu! Musim pertama Dress Up Arena akan bermula, di mana pemain boleh bersaing dan menonjolkan gaya mereka, untuk menjadi ratu paling popular di dunia fesyen. Kejohanan Fesyen juga tersedia bagi pemain untuk memperagakan barangan mereka dan mempamerkan kemahiran padanan mereka yang luar biasa. Setiap pemain yang menyertai acara pelayan baharu berpeluang untuk memenangi sejumlah 100 cabutan percuma, dan yang menjemput rakan untuk menyertai keseronokan juga akan diberi ganjaran pakaian dan mata wang bernilai AS$10.

Bagi pemain yang mencari perjalanan ubah suai untuk menjadi terkenal, Fashion Dream memberikan akses mudah bagi sesiapa yang ingin merealisasikan visi fesyen mereka di luar imaginasinya. Untuk maklumat lanjut, pastikan anda mengikuti laman web Fashion Dream rasmi, atau pada platform media sosial yang berkaitan Facebook, Instagram, Twitter,dan Discord.

Level Infinite ialah jenama permainan global yang berdedikasi untuk menyampaikan pengalaman hiburan interaktif yang berkualiti tinggi dan menarik kepada khalayak di seluruh dunia, tak kira di mana atau bagaimana mereka memilih untuk bermain. Ia beroperasi dari pangkalan di Amsterdam dan Singapura dengan kakitangan di seluruh dunia. Untuk pengetahuan lebih lanjut tentang Level Infinite, lawati www.levelinfinite.com, Twitter, Facebook, Instagram, dan YouTube.


HUAWEI Mate X2 Bakal Dilancarkan Pada 22 Februari Ini!!

Ada sesuautu yang menarik mengenai HUAWEI apabila mereka bakal melancarkan peranti terbaharunya yang dikenali sebagai HUAWEI Mate X2pada 22 Februari ini!!

Menerusi poster yang telah terdedah, masih belum dapat dipastikan bagaimana konsep lipatan peranti ini.

Namun perkara yang menarik mengenai peranti ini adalah ia hadir dengan pemproses yang berkuasa iaitu Kirin 9000 yang memberikan prestasi menakjubkan!!

Dari spesifkasi lain pula, ia hadir dengan skrin 8.01″ bagi skrin utama dan skrin kedua pula adalah 6.45″. Kamera juga tidak mengecewakan apabila ia hadir dengan 50MP + 16MP + 12MP + 8MP.


Peanuts Worldwide Melancarkan Inisiatif Global “Take Care With Peanuts” Sempena Ulang Tahun Ke-70 Komik Charles Schulz yang Disukai Ramai

BERLATARBELAKANGKAN TEMA AMBIL BERAT YANG TERKANDUNG DALAM KOMIK PEANUTS, INISIATIF INI BERMULA DENGAN PROJEK SENI HOSPITAL ANTARABANGSA, DI MANA KAKITANGAN DAN PESAKIT MEMBANTU MELUKIS MURAL SNOOPY & WOODSTOCK DI 70 BUAH HOSPITAL DI SELURUH DUNIA

Usaha Pelbagai Peringkat Mendorong Semua Orang untuk“Ambil Berat akan Diri Sendiri,” “Ambil Berat antara Satu Sama Lain,” dan “Ambil Berat tentang Bumi”

Rancangan Apple Original Baharu “The Snoopy Show” di Apple TV+ akan Menampilkan Tema TAKE CARE

NEW YORK, 3 Oktober 2020 /PRNewswire/ — Dengan mengambil inspirasi secara langsung daripada komik kesukaan ramai Charles Schulz, Peanuts Worldwide mengumumkan inisiatif berbilang tahunnya yang baharu, TAKE CARE WITH PEANUTS, sebuah kempen mengambil berat yang mengingatkan kita semua supaya menjadi warga global yang baik. Inisiatif ini dilancarkan pada 2 Oktober 2020, serentak dengan sambutan Ulang Tahun Peanuts yang ke-70.

TAKE CARE WITH PEANUTS menampilkan tiga mesej penting—Ambil Berat akan Diri Sendiri (memberi tumpuan kepada kesihatan fizikal dan mental), Ambil Berat antara Satu Sama Lain (komuniti dan sifat dermawan), dan Ambil Berat tentang Bumi (alam sekitar dan kelestarian)—yang antara lainnya telah mencetuskan usaha kebajikan besar-besaran di seluruh dunia.

“TAKE CARE WITH PEANUTS merupakan inisiatif daripada hati saya sendiri, kerana ia meraikan semua tema yang kerap disentuh oleh suami saya dalam komiknya,” kata Jeanne Schulz, balu kepada pencipta Peanuts, Charles Schulz. “Sparky berkongsi mesej tentang saling mengambil berat dan menghormati alam sekitar selama bertahun-tahun—dia memang seorang yang berwawasan jauh!”

SIKAP DERMAWAN: AMBIL BERAT DI SELURUH DUNIAProjek kebajikan akan menjadi komponen penting inisiatif ini, bermula dengan Program Mural Hospital TAKE CARE WITH PEANUTS, sebuah usahasama global antara Peanuts Worldwide dan yayasan tidak berkeuntungan, Foundation for Hospital Art (FFHA). Peanuts akan mendermakan 70 mural Snoopy-dan-Woodstock kepada hospital-hospital di enam benua sebagai sebahagian daripada misi FFHA untuk membawakan seni yang ceria kepada hospital di seluruh dunia. Antara bandar yang akan turut serta adalah Beijing, Bogotá, Cape Town, Paris, Seoul, Sydney dan Toronto, selain 12 bandar di A.S.

Program ini bermula pada 1 Oktober di One Brooklyn Health di Brookdale Hospital, New York dan di CHOC Children’s Hospital di Orange, California. Gabungan sukarelawan, kakitangan hospital dan pesakit di kedua-dua hospital berpadu tenaga melukis mural berukuran 49″ x 56″, yang menampilkan templat yang mudah diikuti bagi menghasilkan imej ceria Snoopy dan Woodstock sedang ketawa di atas rumah anjing Snoopy yang berbumbung merah. Setiap hospital di seluruh dunia akan menampilkan mural yang sama, sekaligus mencipta pertalian komuniti dan kasih sayang di peringkat global.

Projek Foundation for Hospital Art hanyalah permulaan kepada usaha kebajikan berbilang tahun, dengan rakan kongsi kebajikan di setiap wilayah Peanuts Worldwide menyertai inisiatif TAKE CARE WITH PEANUTS.

VIDEO MESEJ SOSIAL: ANIMASI KISAH MENGAMBIL BERATVideo animasi asal selama 1 minit yang menampilkan watak-watak Peanuts akan memberi tumpuan kepada tema TAKE CARE sepanjang inisiatif ini. Video-video ini akan dilancarkan pada 13 Oktober, dengan adik perempuan Charlie Brown, Sally, menyanyikan sebuah lagu ciptaan asal, “Take Care.” Mulai Februari 2021, 10 video asal akan dilancarkan setiap tahun, semuanya dialih suara ke dalam 10 bahasa.

RANCANGAN PEMBELAJARAN: MENDIDIK KANAK-KANAK UNTUK MENGAMBIL BERATMulai November 2020 di peanuts.com, guru dan ibu bapa boleh memuat turun secara percuma rancangan pembelajaran standard dalam 11 bahasa daripada pakar kurikulum di Young Minds Inspired (YMI). Rancangan pembelajaran yang direka untuk pelajar berumur antara 4–11 tahun ini akan menampilkan watak-watak Peanuts dan tema TAKE CARE yang akan membantu kanak-kanak menajamkan lagi kemahiran STEM, Seni Bahasa dan Pengajian Sosial mereka.

APPLE TV+: AMBIL BERAT BERSAMA “THE SNOOPY SHOW”Sebuah siri Apple Original baharu, “The Snoopy Show,” akan dilancarkan di peringkat global pada 5 Februari 2021 di Apple TV+. Siri ini dibintangi oleh Snoopy dan aneka personanya, dengan satu pertiga daripada episodnya menampilkan tema TAKE CARE WITH PEANUTS. “The Snoopy Show” diterbitkan oleh WildBrain.

Watak-watak Peanuts dan harta intelek yang berkaitan dimiliki sebanyak 41% oleh WildBrain Ltd. (TSX: WILD), 39% oleh Sony Music Entertainment (Japan) Inc., dan 20% oleh keluarga Charles M. Schulz.

Keywords: Computer/Electronics Entertainment Multimedia/Online/Internet Television Children-related news Corporate Social Responsibility


Shopee 3.3 Mega Sale: Baucar Diskaun 50% Setiap Hari Mulai 24 Feb ~ 3 Mac 2020

Promosi Shopee 3.3 Mega Sale kini sedang berlangsung sehingga 3 Mac 2020, tawaran eksklusif baucar diskaun 50% dan juga potongan harga sehingga 50% untuk barangan semasa Shocking Sale ditawarkan dari pelbagai jenama dan peruncit termasuk Nestle, Vinda, Unilever, MR DIU dan Bagstation.

Jualan tema yang berbeza setiap hari juga menampilkan barangan menarik dari pelbagai kategori dengan tawaran menarik sehingga 90%, dari fon telinga tanpa wayar, cadar katil, set alat memasak, PowerBank, beg tangan, kasut dan jam tangan sehingga detergen, lampin, romper bayi serta makanan ringan. Semak di halaman koleksi Best Buys untuk tawaran menarik ini.

Lebih menarik hanya pada 3 Mac 2020, “Upsized Shocking Sale” akan berlangusng pada jam 12am, 1am, 12pm, 1pm, 8pm dan 10pm bagi lebih daripada 1000 produk yang akan ditawarkan pada harga RM0.33, RM3.30 dan RM33.

Sempena Shopee 3.3 Mega Sale ini, Shopee turut mengadakan aktiviti menarik termasuk Shopee Slice dan Shopee Throw & Lucky Egg bagi memenangi sebuah Samsung Galaxy S20+ serta baucr diskaun menarik.

Banyak lagi promosi menarik disediakan, antaranya diskaun sehingga 41% di Tony Roma’s apabila menikmati hidangan daging tulang rusuk BBQ lembut dan stik enak, diskaun sehingga 25% untuk tawaran KFC combo terpilih dan lain-lain. Layari Shopee 3.3 Mega Sale untuk promosi lebih lanjut.


Disney+ Hotstar Debut Siri Terbaharu “Loki”!!

Untuk meraikan siri terbarunya di Disney + Hotstar, Tom Hiddleston memberikan penggemar rangkuman 30 saat dari latar belakang MCU penuh Loki dalam satu ciri baru yang sangat informatif. Siri baru “Loki” Marvel Studios dilancarkan di Disney + Hotstar pada hari Rabu, 9 Jun.

“Loki” Marvel Studios menampilkan God of Mischief ketika dia melangkah keluar dari bayangan abangnya dalam siri baru yang berlangsung selepas peristiwa “Avengers: Endgame.” Tom Hiddleston kembali sebagai watak utama, disertai oleh Owen Wilson, Gugu Mbatha-Raw, Sophia Di Martino, Wunmi Mosaku dan Richard E. Grant. Kate Herron mengarahkan “Loki,” dan Michael Waldron adalah ketua penulis.


Subex Melancarkan HyperSense, Sebuah Platform Analitik Terimbuh Serba Lengkap

–Penyelesaian modular tanpa kod yang fleksibel yang dibina untuk mempercepat penggunaan dan pendemokrasian Kecerdasan Buatan (AI) dalam analisis perusahaan

–Kini, pengguna dalam kalangan perniagaan dan perusahaan boleh menggubah tatacara analitik perniagaan yang kritikal dengan mudah menggunakan keupayaan HyperSense yang berkuasa dan mudah digunakan

DENVER, LONDON dan BANGALORE, India, 22 April 2021 /PRNewswire/ — Subex, syarikat yang mempelopori Kepercayaan Digital, hari ini melancarkan HyperSense, sebuah platform analitik terimbuh serba lengkap yang membantu perusahaan membuat keputusan dengan lebih cepat dan lebih baik menggunakan kelebihan kecerdasan buatan (AI) di seluruh rantaian nilai data.

Dibangunkan berdasarkan pengalaman analitik data Subex yang luas, HyperSense mengandungi semua keupayaan Analitik Terimbuh yang diperlukan oleh perusahaan dalam satu platform modular yang fleksibel. Keupayaan tanpa kod HyperSense yang unik membolehkan pengguna yang tidak mempunyai pengetahuan dalam pengekodan, mengagregat data dengan mudah daripada sumber yang terpisah, mengubah data kepada pemahaman dengan membina, mentafsir dan menalakan model AI dan berkongsi penemuan mereka secara mudah ke seluruh organisasi.

Sebagai penyelesaian pertama yang ditakrifkan oleh Gartner, Analitik Terimbuh didayakan oleh teknologi seperti pembelajaran mesin dan AI untuk membantu dalam penyediaan data, penjanaan pemahaman dan penjelasan pemahaman. Ia memperkasakan pakar serta saintis bukan data dengan mengautomasikan sebahagian besar aspek sains data termasuk pembangunan model, pengurusan dan penggunaan model AI.

AI masih dalam peringkat awal penggunaan yang begitu bermakna bagi kebanyakan perniagaan. Perusahaan yang ingin memanfaatkan jaminan teknologi AI dan pembelajaran mesin biasanya berhadapan dengan pelbagai halangan seperti membuktikan nilai melalui kecerdasan rintis; ketiadaan integrasi antara AI dan timbunan data serta kekurangan kemahiran AI.

HyperSense menyelesaikan semua cabaran ini melalui lima studio modular yang berkuasa:

HyperSense juga merangkumi beberapa proses analitik prabina dalam pemasaran, kewangan dan teknologi vertikal agar perusahaan dapat memberikan hasil yang amat pantas. Di samping itu, pelanggan juga boleh menggunakan platform HyperSense untuk membangunkan aplikasi analitik mereka sendiri yang disesuaikan dan dikuasakan oleh AI.

Platform natif awan ini boleh disepadukan dengan infrastruktur pengurusan data sedia ada atau dilaksanakan sebagai penyelesaian analitik data yang bebas dan boleh dipasang dan pakai.

Suresh Chintada, Ketua Pegawai Teknologi Subex  mengulas: “Kebanyakan perusahaan berusaha untuk melaksanakan AI dengan mengutamakan nilai perniagaan. Sebaliknya, inisiatif AI didorong oleh pasukan sains data dengan sedikit penyelarasan antara keutamaan perniagaan dan AI. Kami membangunkan HyperSense untuk menangani perkara ini – ia memberikan lebih autonomi kepada organisasi, akses yang lebih luas kepada pembelajaran mesin dan AI serta memberi lebih banyak kuasa kepada pengguna perniagaan. Dengan platform yang berubah-ubah ini, perniagaan akan benar-benar mendemokrasikan AI dan mengubah data menjadi bentuk pemahaman yang boleh dipercayai dengan kepantasan dan kecekapan yang lebih tinggi, menyokong model perniagaan elastik dan mempercepat transformasi perniagaan mereka secara signifikan.”

HyperSense ialah platform tanpa kod yang elastik dan platform natif awan yang dibina berdasarkan teknologi sumber terbuka dan boleh digunakan di premis, dalam infrastruktur hibrid atau mana-mana persekitaran awan. Platform ini direka cipta untuk membantu perusahaan meningkatkan ROI daripada analisis dan meningkatkan kecekapan di seluruh rantaian nilai data.

Subex ialah perintis yang mendayakan Kepercayaan Digital untuk perniagaan di seluruh dunia.

Ditubuhkan pada tahun 1994, Subex membantu pelanggannya memaksimumkan pendapatan dan keuntungan mereka. Dengan legasi perkhidmatan di pasaran yang menyediakan penyelesaian bertaraf dunia bagi mengoptimumkan dan menganalisis perniagaan, Subex kini menerajui bidang ini dengan mendayakan Kepercayaan Digital serba boleh dalam ekosistem perniagaan para pelanggannya. Melalui tumpuan terhadap pengurangan risiko, keselamatan, kebolehramalan dan kecerdasan, Subex membantu perniagaan mengatasi perubahan dan telah berjaya mewujudkan dunia digital yang selamat untuk para pelanggan mereka dengan penuh yakin.

Melalui HyperSense iaitu sebuah platform analitik serba lengkap, Subex memperkasakan penyedia perkhidmatan komunikasi dan pelanggan perusahaan untuk membuat keputusan yang lebih pantas dan lebih baik dengan memanfaatkan analisis kecerdasan buatan (AI) di seluruh rantaian nilai data. Penyelesaian ini membolehkan pengguna yang tidak mempunyai pengetahuan pengekodan untuk mengagregat data dengan mudah daripada sumber yang terpisah, mengubah data kepada pemahaman dengan membina, mentafsir dan menalakan model AI dan berkongsi penemuan ke seluruh organisasi secara mudah, semuanya pada platform tanpa kod.

Subex juga menawarkan Perkhidmatan Terurus dan Rundingan Perniagaan boleh diskala. Subex mempunyai lebih 300 pemasangan di lebih 90 buah negara. Untuk maklumat lanjut, sila layari www.subex.com.

Keywords: Computer Software Computer/Electronics Electronic Design Automation Internet Technology Telecommunications New products/services Data Analytics


Terdedah! 9 Ciri Utama Huawei Mate 20/Mate 20 Pro Sebelum Pelancaran

15 hari lagi seluruh dunia akan menyambut ketibaan peranti mercu Huawei Mate 20/Mate 20 Pro, sejak tarikh perasmian telah ditetapkan pada 16 Oktober 2018, pelbagai pendedahan telah pun mengambil giliran tertiris di laman sesawang.

Baru-baru ini selain video promo dimuat naik oleh pihak Huawei sendiri, tertiris juga sebilangan ciri-ciri utama yang bakal dijana dalam Huawei Mate 20 dan Mate 20 Pro. Apa itu? Kita semak satu per satu…

Seperti yang diketahui, Mate 20 dan Mate 20 Pro akan menggunakan cip pemproses paling berkuasa iaitu Kirin 980, manakala Mate 20 Lite akan menggunakan cip pemproses Kirin 710.

Mate 20 Pro disahkan menyokong bateri sebesar 4,200mAh, manakala Mate 20 berkapasiti 4,000mAh. Sistem pengecasan jauh lebih pantas dengan sokongan Huawei SuperCharge 2.0, teknologi ini mampu mengecas 70% bateri berkapasiti 4,200mAh dalam tempoh hanya 30 minit sahaja.

Pengecasan tanpa wayar pada siri Mate 20 ini juga mampu menawarkan tempoh mengecas yang panats di bawah sokongan output sehingga 15W.

Rekaan kamera bersegi empat pada siri Mate ini memperlihatkan kehebatan penggambaran yang unggul, tambahan lagi ciri AI Smart Zoom terbina dalam ini mampu menjejaki objek yang bergerak sekaligus memfokus secara automatik.

Sistem pengecaman wajah 3D dikhabarkan akan hadir pada Mate 20 Pro, ia dikatakan jauh lebih pantas berbanding peranti flagship yang lain. Bersama itu, teknologi pengimbas cap jari pada skrin juga akan hadir pada siri Mate 20 terbaru ini.

Mate 20 dan Mate 20 Pro akan menggunakan sistem keselamatan biometrik Bone Voice ID, teknologi ini buat pertama kali dibekalkan pada peranti pintar di mana anda hanya perlu membuka peranti dengan suara walaupun dalam persekitaran yang bising.

Siri Mate 20 bakal menggunakan slot kad memori terkini yang dinamakan nanoSD, jelas menunjukkan saiz kad ini jauh lebih kecil berbanding microSD dan menyokong sehingga 256GB.

Fungsi HiVision ini sebenarnya mempunyai fungi yang lebih kurang sama dengan Google Lens, di mana ia boleh membantu dalam pencarian produk, teks, lokasi dan sebagainya.

Siri Mate 20 terbaru juga dilengkapi fungsi Wireless Projection, ia sebenarnya membolehkan anda memaparkan skrin peranti Mate 20 dan Mate 20 Pro ke monitor atau TV dengan syarat menyokong sambungan WiFi 2.4GHz atau 5GHz.


Paparan Samsung Galaxy S8 / S8+ Terjejas Dengan Perubahan Warna Merah

Walaupun Samsung Galaxy S8 dan S8+ hanya membuka pra-tempah sahaja kepada pasaran tempatan, dah ada pula masalah paparan kelihatan seperti kemerahan! Perkara ini telah diajukan oleh segelintir pengguna terawal di Korea Selatan.

Penganalisis berpendapat perkara ini berlaku kerana masalah keseimbangan warna semasa pembuatan OLED di kilang. Dalam laporan Media KoreaHerald, menyatakan ramai pengguna membanjiri media sosial dengan aduan mengenai isu ini, manakala sesetengah pengadu menghantar gambar perbandingan antara paparan normal dan paparan bermasalah.

Di samping itu, seorang penganalisis industri mendakwa isu itu mungkin disebabkan oleh masalah keseimbangan warna oleh penggunaan AMOLED merah yang mendalam. Laporan itu menerangkan paparan pada OLED terdiri daripada dua sub-pixel, merah-hijau dan biru-hijau. Kemungkinan dalam proses pembuatan tersebut campuran pada pixel tidak tepat dan sama telah terjadi.

Tidak semua pengguna menghadapi masalah ini, Samsung menyatakan bahawa pengguna yang menghadapi masalah ini boleh menyelaraskannya di dalam telefon itu sendiri. Jika warna merah masih kelihatan, pengguna boleh menukar peranti di pusat khidmat pelanggan yang berdekatan.


Honor 6X Diturunkan Harga Sehingga RM400 – Kini RM899

Semenjak honor 6X dilancarkan pada bulan Februari yang lalu, penjualannya sehingga sekarang boleh dikatakan agak memberansangkan. Maka, honor Malaysia hari ini ada berita baik buat anda yang ingin mencari telefon pintar baharu.

Honor 6X kini ditawarkan pada harga RM999 (asal RM1,399) untuk varian 4GB / 64GB dan RM899 (asal RM1,199) untuk model 3GB / 32GB. Potongan harga yang dilakukan ini agak tinggi sehingga mencecah RM400 sebuah.

Peranti ini hadir dengan dwi kamera utama 12 Megapiksel dan 2 Megapiksel serta kamera depan 8 Megapiksel. Dilengkapi dengan paparan bersaiz 5.5 inci HD penuh dan pemproses Kirin 655 Octa-core, ia turut dijana oleh sebuah bateri berkapasiti 3,340mAh. Selain itu, kebolehan dwi SIM dan pengimbas cap jari juga didatangkan bersama.

Kepada anda yang berminat, boleh dapatkannya di kedai atas talian Vmall dan untuk maklumat lanjut boleh layari laman sesawang rasmi honor Malaysia.

Baca juga : Reviu Eksklusif: Honor 6X, Telefon Pintar Bajet Dengan Kamera Dwi-Lensa


Reviu Eksklusif HUAWEI MediaPad M6 10.8″ – Tablet Serba Serbi Lengkap, Confirm Tak Pandang Lain!

Bila sebut pasal HUAWEI, semua orang mesti excited. Yelah, HUAWEI sememangnya cukup terkenal dengan pelbagai produk yang bergerak pantas dalam industri teknologi. Kalau korang die hard fans tablet, korang kena tahu HUAWEI kini ada produk baru lagi iaitu HUAWEI MediaPad M6 10.8″! Fuhh power! Serius, korang memang kena cuba sendiri.

Bila penulis berpeluang mencuba tablet ni, terus rasa teruja gila sebab penulis akui tablet ni benar-benar menawarkan yang terbaik. Ia mempunyai badan logam dengan ketebalan 7.2mm serta berat sekitar 498 gram. Menariknya lagi, ia menyokong stylus pen (HUAWEI M-Pen Lite) dan boleh dihubungkan dengan papan kekunci pintar untuk diubah menjadi seakan – akan komputer riba. Tampak hebat kan?

Reka bentuk luaran HUAWEI MediaPad M6 10.8″ sememangnya harus dipuji kerana ia mempersembahkan tampilan yang premium. Tablet ini membawakan paparan bersaiz 10.8” bersama lengkungan pada keempat – empat bucu seterusnya diikuti dengan bingkai pada paparan yang agak tebal. Pada resolusi 2K (2560 x 1600), ketumpatan piksel mencapai 280ppi dan keseluruhannya masih nampak menarik. Cayalah!

Tablet ini turut membawakan sokongan pengimbas cap jari yang diletakkan pada skrin sebelah kanan. Sebagai aternatif, ia juga mempunyai sokongan pengimbas wajah yang responsif. Beralih pada bahagian sisi terdapat butang kuasa, butang kawalan suara, port pengecasan (USB Type-C) dan slot kad sim terletak pada bahagian kanan. Manakala, mikrofon dan pembesar suaran di letakkan pada sisi atas peranti.

Seterusnya, terdapat persediaan kamera utama tunggal pada belakang tablet – diletakkan pada sudut atas sebelah kiri. Jika diteliti, camera bump kelihatan sedikit menonjol. Secara keseluruhan, tablet ini mempunyai binaan yang kemas dan ergonomik – menjadikannya terasa sangat selesa untuk dipegang. Cuma, biasalahkan kalau dah namanya tablet mestilah saiznya agak besar. Betul tak?

Untuk antaramuka, HUAWEI MediaPad M6 menggunakan antaramuka EMUI 9.1 berlandaskan Android 9. Untuk dalaman, tablet ini menggunakan cip pemproses Kirin 980 dengan paduan memori 4GB RAM + 128GB ROM. Sebagai tambahan, ia turut menyertakan sokongan kad microSD sehingga 512GB.

Pada masa sama, cip ini dilihat mencatatkan prestasi terbaik dalam industri. Sepanjang penggunaan, penulis mendapati segala tugasan harian dapat dijalankan dengan lancar. Pengalaman bermain game menggunakan tablet ini juga terasa memuaskan. Kami sempat menjalankan beberapa ujian penanda aras ke atas peranti menerusi aplikasi AnTuTu Benchmark sebagai rujukan. Hasil ujian adalah seperti di bawah :

Tidak cukup dengan itu, HUAWEI turut menyertakan sokongan pembesar suara terbaik daripada Harman Kardon pada tablet ini untuk gaya hidup lebih hebat! Menerusinya, pengalaman audio dan video menjadi lebih baik dan amat mengasyikkan umpama pengalaman yang tiada tandingannya. Tidak ketinggalan, ia turut menyokong teknologi Dolby Atmos. Kedua – dua sistem audio ini diselaraskan dengan teliti dan dioptimumkan untuk prestasi kualiti bunyi yang boleh dikatakan terbaik dalam industri tablet!

Untuk kamera, HUAWEI MediaPad M6 10.8″ dibekalkan dengan kamera utama sebesar 13MP (f/1.8) serta kamera selfie 8MP (f/2.0). Boleh dikatakan tablet tidak terlalu menjurus kepada keupayaan kamera, namun prestasinya tidak boleh diperlekehkan.

Kamera utama pada tablet ini mampu berfungsi dengan baik dan turut menyokong sejumlah ciri – ciri menarik lain termasuk pengesanan adegan (AI), Night Mode, video gerak perlahan 480fps dan sebagainya. Prestasi kamera hadapan juga boleh dipuji kerana ia berupaya menangkap gambar dengan baik bersama hasil yang memberangsangkan. Percayalah! Tablet ini juga berupaya menjadi teman selfie yang terbaik!

Seperti yang dinyatakan awal – awal tadi, HUAWEI MediaPad M6 10.8″ boleh diubahsuai menjadi seakan – akan sebuah komputer riba mini – di mana ia hadir dengan sokongan stylus yang dikenali sebagai HUAWEI M-Pen Lite dan papan kekunci pintar.

HUAWEI M-Pen Lite mempunyai tekanan kepekaan sehingga 2,048 – di mana dapat memberikan pengalaman penggunaan yang lancar pada tablet terutamanya ketika melukis. Secara keseluruhannya sokongan stylus ini menarik, tapi sayangnya HUAWEI M-Pen Lite menggunakan bateri AAAA untuk beroperasi. Mungkin boleh dianggap sedikit mengecewakan.

Aksesori seterusnya adalah papan kekunci pintar – yang mana juga didatangkan dengan penutup tablet. Papan kekunci ini perlu didapatkan secara berasingan. Jika diteliti, ia memiliki kekuatan magnet yang cukup kukuh. Terdapat tiga magnet bulat kecil pada papan kekunci ini – di mana boleh digabungkan dengan dengan bahagian bawah tablet untuk penggunaan seakan – akan sebuah komputer riba.

Untuk sokongan bateri, HUAWEI MediaPad M6 10.8″ menyertakan kapasiti yang sama seperti HUAWEI MediaPad M5 Lite iaitu sebesar 7,500mAh. Ia dipadankan dengan adapter pengecasan 18W. Dengan kapasiti ini, ia mampu bertahan sehingga dua atau tiga hari tanpa sebarang masalah dengan penggunaan biasa. Untuk proses pengecasan semula, ia didapati mengambil masa sekitar 2 jam dan 30 minit untuk penuh.

Berdasarkan reviu di atas, dapat disimpulkan bahawa HUAWEI MediaPad M6 memiliki kelebihan dan kekurangan yang tersendiri. Untuk kelebihan secara jujurnya penulis berpuas hati dengan mod desktop yang dipaparakn kerana ia kelihatan setanding dengan komputer riba. Tambahan pula, ia didatangkan dengan papan kekunci pintar ternyata pengalaman itu sememangnya terbaik.

Paparan skrin juga harus dipuji – skrin pada resolusi 2K dengan persembahan yang sangat baik. Memang mantul! Tidak ketinggalan, kelebihan pada sokongan pembesar suara terbaik daripada Harman Kardon menjadikan tablet ini terlihat cukup gah. Bateri juga sangat mengagumkan dengan 7,500mAh. Dalam erti kata mudah, HUAWEI MediaPad M6 adalah tablet dengan serba serbi lengkap yang pastinya membuatkan korang lupa yang lain! Tak percaya? Kenalah cuba sendiri okay!


Grab Berada Di 25 Bandar – Kini Di Kangar, Kemaman, Muar Dan Bintulu

Grab semakin hari semakin dikenali orang ramai atas perkhidmatannya yang menawarkan harga tambang yang rendah, apatah lagi pengguna juga dapat menggunakan baucar diskaun, ini juga menjadikan persaingan antara Grab dan Uber semakin sengit.

Hari ini, Grab telah menambah servis perkhidmatan mereka di Kangar (Perlis), Kemaman (Terengganu), Muar (Johor) dan Bintulu (Sarawak), menjadikan kesemua 25 Bandar meliputi 13 Negeri seluruh Malaysia.


AppGallery akan mempamerkan ciri-ciri baharu ekosistem Huawei di WN China Online 2021

SHANGHAI, 22 April 2021 /PRNewswire/ — AppGallery akan menyertai salah satu persidangan industri permainan yang terbesar iaitu WN China Online 2021 yang akan berlangsung secara dalam talian dari 26 April hingga 14 Mei 2021. AppGallery akan menaja acara tersebut dan membentangkan tentang manfaat platform kepada khalayak utama.

Persidangan WN berlangsung empat kali setahun dan menghimpunkan sekitar 4,500 orang profesional di luar talian dan 20,000 orang peserta dalam talian. Matlamat utamanya adalah untuk menyatukan para pakar industri permainan dari seluruh dunia untuk membentangkan kes-kes yang berkaitan kepada khalayak yang ramai dan mewujudkan platform untuk berkongsi pengalaman.

Pada 26 April, para penceramah WN China Online 2021 iaitu Pengarah Pembangunan Perniagaan Permainan Global Huawei, Alexandre Salem dan Pengurus Kanan Pertumbuhan Perniagaan Huawei Mobile Services Eropah, Alisa Nikitina akan mengadakan pembentangan di studio maya berjenama AppGallery. Alexandre akan membincangkan tentang kemajuan AppGallery yang terkini dan berkongsi kes-kes menarik. Alisa pula akan membicarakan tentang peluang pemasaran di platform pengiklanan bersepadu Huawei Ads. Pembentangan mereka akan bermula pada jam 09:00 (CET) dan 13:30 (CET) masing-masing. Pengguna boleh mengemukakan soalan dalam masa nyata melalui sembang penstriman.

Alexandre Salem mempunyai pengalaman selama lebih 13 tahun dalam perbankan, perundingan strategi dan pengurusan operasi dengan kepakaran dalam bidang media dan teknologi. Sebelum menyertai Huawei, Alexandre mengetuai Perkongsian Strategik Permainan Google di EMEA.

Alisa Nikitina merupakan seorang profesional teknologi yang mempunyai pengalaman selama lebih tujuh tahun dalam pengiklanan, jualan dan pemasaran yang memfokus kepada aplikasi mudah alih. Beliau telah mencipta strategi pemasaran digital untuk ribuan pelanggan dalam pelbagai bidang.

AppGallery menawarkan bonus istimewa kepada para peserta persidangan untuk kempen pengiklanan mereka di Huawei Ads. Untuk menghantar permohonan, pemohon hanya perlu mengisi borang pada platform dalam talian persidangan tersebut.

Bilik maya AppGallery akan beroperasi dari awal hingga akhir persidangan. Semua pelawat boleh mengajukan soalan tentang platform ini kepada Arseniy Khlebtsev, Pengurus Pembangunan Ekosistem Huawei.

AppGallery ialah sebuah ekosistem pintar dan inovatif yang membolehkan pembangun mencipta pengalaman unik untuk para pengguna. HMS Core unik kami membolehkan aplikasi diintegrasikan pada seluruh peranti yang berbeza, yang memberikan lebih banyak kemudahan serta pengalaman yang lebih lancar – ini merupakan sebahagian daripada strategi “1+8+N” kami yang lebih luas di Huawei.

Visi AppGallery adalah untuk menjadikan AppGallery sebagai platform pengedaran aplikasi yang terbuka dan inovatif yang boleh diakses oleh pengguna dan pada masa yang sama, ia melindungi privasi dan keselamatan pengguna dengan ketat sambil memberikan pengalaman yang unik dan pintar kepada mereka. Sebagai salah satu daripada tiga pasaran aplikasi paling popular di dunia, AppGallery menawarkan pelbagai aplikasi global dan tempatan yang merangkumi 18 kategori termasuk navigasi dan pengangkutan, berita, media sosial dan lain-lain. AppGallery tersedia di lebih 170 buah negara dan wilayah dengan lebih 530 juta pengguna aktif bulanan. Huawei telah bekerjasama dengan 2.3 juta pembangun di seluruh dunia dan jumlah muat turun daripada AppGallery telah mencecah 384.4 bilion kali dalam tahun 2020.

Keywords: Electronics Gaming Computer Software Computer/Electronics Entertainment Mobile Entertainment Multimedia/Online/Internet Telecommunications Trade show news Future Events


LG Akan Membina Bateri Untuk iPhone 9?!

Memetik laporan berita Korea Econimic Daily, LG dikatakan akan membekalkan Apple bateri untuk iPhone 9 di masa depan. Syarikat LG Chem juga telah melabur ratusan billion Korea Won untuk menghasilkan bateri jenis ‘L’ pada siri iPhone seterusnya.

Jurucakap LG Chem berkata, dia tidak ingin mengulas lanjut perkara ini kerana ingin menjaga reputasi syarikat Apple, manakala pihak Cupertino pula tidak mengulas apa-apa dan memilih untuk berdiam diri. Jika perkara ini berlaku, ini menjelaskan lagi bahawa Apple lebih berminat dengan syarikat dari Korea  berbanding Taiwan (TSMC) seperti sebelum ini.

Maka dengan ini, Apple nampaknya ingin meluaskan pengetahuan teknologi sedunia dengan tidak lagi berseorangan memandangkan pengeluar-pengeluar China semakin menghampiri kedudukan Apple di tangga kedua pasaran dunia.


Samsung Galaxy Fold Bakal Diperkenal Pada Bulan September

Sebelum ini Samsung Galaxy Fold kerap diperkatakan dek kerana pelbagai cerita yang melingkari peranti pintar ini – terutamanya berkaitan panel paparan. Paparan peranti ini dikatakan mengalamani sedikit kerosakan – sehinggakan pelancaran terdahulu terpaksa terpaksa ditangguh.

Kini, Samsung tampil dengan satu kenyataan mengatakan pihaknya telah menemui jalan penyelesaian dan membuat penambahbaikan dari segi reka bentuk serta pembinaan. Menurut mereka lagi, Galaxy Fold bakal tersedia kepada pengguna bermula bulan September kelak di pasaran terpilih.


Samsung Galaxy Tab A (2019, 8.0″) Tersedia Di Malaysia – Dijual Pada Harga RM599

Hello geng! Korang mencari tablet ideal pada harga yang sangat berpatutan? Aha! Korang kena pertimbangkan pendatang baru daripada Samsung ini iaitu Samsung Galaxy Tab A (2019, 8.0″). Sangat-sangat sesuai untuk korang!

Ditawarkan pada harga berpatutan, Samsung Galaxy Tab A (2019, 8.0 “) menjanjikan prestasi cemerlang, di samping meningkatkan pengalaman tablet dengan hayat bateri lebih lama serta storan tambahan untuk lebih banyak kandungan.

Bagi pengguna yang multitask – Samsung One UI menyajikan susun atur dua ruang yang membolehkan pengguna melihat lebih banyak kandungan dalam satu masa. Selain itu, ia juga menawarkan pengalaman tontonan yang luas dan hanya memerlukan satu tangan untuk dikendalikan.

Tersedia dalam dua warna menarik iaitu Black dan Silver, Samsung Galaxy Tab A (2019, 8.0 “) ditawarkan pada harga RM599. Bagi yang berminat, cepat-cepat dapatkannya segera dan untuk maklumat lanjut, sila layari Samsung Online Store.


[Tertiris] : Spesifikasi Penuh Samsung Galaxy A50, Galaxy A30 & Galaxy A10 Muncul Di Laman Sesawang

Samsung dikhabarkan bakal melancarkan 3 model baru dalam siri Galaxy A yang dipertingkatkan (2019) iaitu : Samsung Galaxy A50, Samsung Galaxy A30 dan Samsung Galaxy A10.

Walau bagaimanapun, maklumat mengenai spesifikasi penuh untuk ketiga-tiga peranti pintar tersebut kini telah pun tertiris secara meluas di media sosial. Berikut adalah spesikasi penuh ketiga-tiga model :


Tickmill Group Saksikan Pertumbuhan Selanjutnya pada 2019

LONDON, 26 Ogos 2020 /PRNewswire/ — Tickmill Group mengakhiri tahun 2019 dengan mencatatkan pertumbuhan ketara dalam metrik kewangan yang digariskan seperti di bawah:

Berdasarkan keputusan berkenaan, Mukid Chowdhury, Ketua Pegawai Kewangan Tickmill Group, berkata: “Kemajuan yang dibuat oleh Tickmill Group pada tahun 2019 menunjukkan penambahbaikan berterusan yang dicapai dalam seluruh bidang perniagaan, bermula daripada inisiatif pemasaran dan penjenamaan kami hinggalah tumpuan terhadap khidmat pelanggan kelas pertama dan inovasi yang diperkenalkan terhadap teknologi dan produk kami. Walaupun terdapatnya beberapa keadaan perdagangan yang mencabar semasa tahun 2019, penambahbaikan ini telah membolehkan Tickmill untuk terus menarik minat pelanggan baru dan meluaskan lagi operasinya.”

En. Chowdhury menambah: “Pelaburan oleh Kumpulan, pihak pengurusan dan kakitangan Tickmill untuk memastikan perkhidmatan yang terbaik untuk pelanggan kami telah membolehkan Tickmill berupaya untuk menyampaikan pertumbuhan pendapatan yang tekal. Kami kekal komited untuk meneruskan pelaburan ke arah pembangunan kakitangan, produk dan perkhidmatan kami serta untuk menyediakan pelanggan kami dengan perkhidmatan yang diharapkan oleh mereka demi memastikan Tickmill menjadi penyedia pilihan mereka untuk keperluan perdagangan mereka. Ini merupakan bahagian penting dalam strategi kami untuk mencapai pertumbuhan yang berterusan.”

Melangkah ke tahun 2020, landskap global telah berubah dengan ketara susulan pandemik dunia yang dilihat semasa separuh pertama tahun ini.

Semasa tempoh perintah kawalan pergerakan yang dialami merentas pelbagai negara, semua entiti Tickmill kekal beroperasi sepenuhnya dan terus memastikan agar pelanggannya menerima perkhidmatan dan sokongan penuh yang tersedia di samping membangunkan produk dan perkhidmatan baru untuk tahun akan datang.

Lebih-lebih lagi, pada H1-2020 Tickmill Group telah menyaksikan peningkatan di semua metrik utama dengan pendapatan perdagangan bersih untuk separuh pertama tahun ini pada $54.3 juta dan keuntungan sebelum cukai pada $35.4 juta. Jumlah dagangan terus meningkat dengan jumlah bulanan purata $132 bilion pada H1-2020.

Hasil ini menunjukkan komitmen tegas Tickmill kepada pelanggannya, memastikan keperluan mereka dipenuhi setiap masa.

Tickmill adalah penyedia perkhidmatan pelaburan Forex dan CFD yang menawarkan produk perdagangan kelas pertama melalui empat entiti globalnya, Tickmill UK Ltd, diberi kuasa dan dikawal selia oleh UK FCA, Tickmill Europe Ltd, diberi kuasa dan dikawal selia oleh CySEC, Tickmill Ltd, diberi kuasa dan dikawal selia oleh Seychelles FSA dan Tickmill Asia Ltd, diberi kuasa dan dikawal selia oleh Labuan FSA.

CFD merupakan instrumen yang kompleks dan mempunyai risiko tinggi kehilangan wang dengan pantas ekoran leveraj. 73% dan 76% akaun pelabur runcit mengalami kerugian wang apabila memperdagangkan CFD masing-masing dengan Tickmill UK Ltd and Tickmill Europe Ltd. Anda harus mempertimbangkan sama ada anda memahami bagaimana CFD berfungsi dan sama ada anda sanggup untuk mengambil risiko yang tinggi untuk kerugian wang anda.

Untuk maklumat lanjut, sila layari: https://www.tickmill.com

Keywords: Banking/Financial Service Computer/Electronics Earnings Financial Technology


HONOR 9A Kini Rasmi – Hadir Dengan Bateri Sebesar 5000mAh & Dijual Pada Harga RM549!!

HONOR terus mengorak langkah apabila kini telah memperkenalkan peranti terbaharunya yang dikenali sebagai HONOR 9A yang mana ia dijual pada harga bermula RM549.

Peranti ini tampil dengan skrin yang sangat baik iaitu 6.3″ Dew Drop Display yang memberikan tontonan terbaik kepada penonton.

Dihadirkan dengan pemproses yang berkuasa bagi kelasnya iaitu MediaTek Helio P22 dan dipadankan dengan RAM sebesar 3GB  dan storan 64GB.

Dari aspek kamera pula, ia dihadirkan dengan 13MP + 5MP + 2MP bagi kamera belakang. Manakala bagi kamera hadapan pula ia disertakan dengan 8MP.

Tampil dengan 2 varian warna iaitu Midnight Black dan Ice Green.

Peranti ini mula dijual pada 26 Jun ini melalui Shopee dan Lazada. Ia bakal hadir  melalui kedai fizikal bermula 6 Julai.


Selangor Benarkan Akad Nikah Secara Atas Talian!!!

Buat penduduk Selangor, ada sesuatu yang menarik, apabila Selangor telah membenarkan akad nikah di jalankan secara atas talian sepanjang tempoh PKP namun perlu mendapat kelulusan daripada JAIS dahulu.

Permohonan lengkap perlu diserahkan dan pengarah JAIS akan memberi kebenaran. Bagi permohonan yang sudah sah, anda perlu memaklumkan mengenai tarikh pernikahan dan sidang video tersebut bakal dijalankan.

Bagi pasangan yang sudah usai melakukan pernikahan secara atas talian ini, mereka perlu ke pejabat agama daerah setelah PKP selesai bagi mendapatkan Surat Perakuan Nikah Negeri Selangor.


Langganan Apple Music Kini Mula Ditawarkan Untuk Pelajar Universiti

Mula diperkenalkan pada tahun 2016, Apple Music Student kini ditawarkan untuk pelajar tempatan. Menawarkan cas bulanan sebanyak RM6.90, ia dilihat jauh lebih murah berbanding langganan biasa pada harga RM14.90.

Untuk membolehkan pengguna menikmati langganan ini, anda mestilah seorang pelajar prasiswazah atau pascasiswazah. Pendaftaran boleh dibuat di laman rasmi Apple, manakala pengesahan pula status dibuat melalui UNiDAYS.

Sekiranya anda bukan lagi berstatus pelajar, langganan akan bertukar secara automatik ke langganan biasa yang memerlukan anda membayar sebanyak RM14.90.


Inovasi PDI Menghubungkan Kemudahan dan Ekosistem Industri Petroleum

Syarikat ini mengurangkan kerumitan dengan membolehkan automasi dan pengalaman pelanggan yang lebih baik

ATLANTA, 25 Mei 2021 /PRNewswire/ — PDI (www.pdisoftware.com), sebuah penyedia perisian terkemuka global untuk industri kemudahan runcit dan borong petroleum, hari ini mengumumkan bahawa ia berhasrat untuk melabur lebih $100 juta dalam tempoh lima tahun akan datang untuk mendorong inovasi, meningkatkan pengalaman pelanggan dan menghubungkan ekosistem perisian industri tersebut—memberikan penyelesaian baharu yang mendorong seluruh industri untuk maju ke hadapan.

“PDI telah memperkukuhkan portfolionya, menyatukan peningkatan yang menggunakan data masa nyata dan perisian penyambungan yang menjadi asas bagi kejayaan berterusan industri ini,” kata Rohit Mehra, Naib Presiden Rangkaian Infrastruktur IDC. “Ia adalah serba lengkap untuk mencipta pengalaman pengguna yang meluas dan terhubung yang akan membantu pelanggan meningkatkan skala dengan selamat.”

PDI menyedari cabaran yang dihadapi pengendali disebabkan kekurangan masa, sumber, automasi dan alat untuk menyampaikan pemahaman atas permintaan. Penyelesaian baharu, integrasi yang lebih ketat dan inovasi yang lebih pantas merupakan keutamaan teratas bagi PDI. Kemas kini terkini yang ketara merangkumi:

Pelanggan PDI telah pun memanfaatkan teknologi baharu ini. Peruncit petrol terkemuka Applegreen yang beroperasi di Eropah dan A.S., bergantung pada PDI untuk penyelesaian ERP, Harga Bahan Bakar dan Keselamatannya. “Pasaran bahan api amat mencabar pada tahun ini dan kami sememangnya sangat memerlukan alat untuk memenuhi janji kami iaitu ‘harga bahan bakar yang sentiasa rendah’ kepada pelanggan kami,” kata Lee O’ Connor, Ketua Bahan Bakar dan Analitik Runcit Applegreen, Ireland. “Penyelesaian Harga Bahan Bakar PDI adalah mudah untuk diintegrasikan dan dilaksanakan dengan sistem sedia ada kami serta memberikan gambaran tentang turun naik harga yang membantu dalam memenuhi janji kami.”

“Mewujudkan pengalaman pelanggan yang lebih lancar dan menjadikannya lebih mudah untuk menjalankan perniagaan dengan PDI merupakan keutamaan kami,” kata Jimmy Frangis, Ketua Pegawai Eksekutif PDI. “Kami banyak melabur di dalam warga kerja dan perisian kami untuk membantu pelanggan kami membawa kemudahan dan tenaga ke seluruh dunia.”

Frangis akan berkongsi strategi inovasi PDI semasa Siaran Langsung “Spark: Memperkasakan Kemungkinan” pada 8 Jun 2021 pukul 10:30 pagi waktu EDT.

Tentang PDI Perisian Professional Datasolutions, Inc. (PDI) membantu perniagaan dan jenama meningkatkan jualan, beroperasi dengan lebih cekap dan selamat serta meningkatkan pembuatan keputusan yang kritikal. Sejak tahun 1983, PDI dengan bangganya telah berkhidmat dalam industri kemudahan runcit dan borong petroleum. Lebih 1,500 buah syarikat yang mewakili lebih 200,000 lokasi di seluruh dunia, bergantung kepada penyelesaian dan kepakaran PDI untuk memberikan kemudahan dan tenaga ke seluruh dunia. Untuk maklumat lanjut tentang PDI, sila layari www.pdisoftware.com.

Untuk maklumat lanjut, sila hubungi: Erin Farrell Talbot, Farrell Talbot Consulting, Inc. 917-232-9309 I erin@farrelltalbot.com

Keywords:  Computer Software Computer/Electronics Oil/Energy Retail Utilities Future Events


Reviu Eksklusif: ASUS Vivobook 15 OLED Power Pada Harga Mampu Milik!!

ASUS baru sahaja mengumumkan satu siri komputer riba OLED baru-baru ini dan kami telah menerima ASUS VivoBook 15 OLED untuk disemak! Paparan OLED terkenal dengan kejelasan dan visual yang menentukan terperinci. Adakah ia berbaloi? Mari kita lihat.

VivoBook 15 OLED didatangkan dalam casis hitam matte, ia selesa untuk dipegang dan tidak meninggalkan kesan cap jari padanya. Di sebelah kanan casis atas, jenama dan nama model terukir dengan elegan padanya memberikan rupa minimalis.

Membuka penutup atas, anda akan disambut oleh paparan OLED dengan kamera web terletak di atasnya dan logo ASUS VivoBook di bahagian bawah skrin. Seiring dengan itu, kami mempunyai papan kekunci lengkap dengan numpad untuk kemudahan anda. Diselipkan di bawah papan kekunci ialah pad sentuh dengan pembaca cap jari mini di bahagian atas sebelah kanan.

Titik jualan terbesar ASUS VivoBook 15 OLED ialah paparan OLED, paparan OLED FHD 15.6 inci mampu menyokong 100% julat warna DCI-P3. Menjadikan visual lebih jelas dan benar. Tidak kira ia ditetapkan kepada kecerahan rendah atau pada kecerahan penuh, anda masih boleh mendapatkan 100% warna sebenar daripada paparan. Membandingkannya dengan paparan bukan OLED ia sebenarnya adalah perbezaan yang sangat besar walaupun dengan paparan FHD.

ASUS membawa masuk reka bentuk NanoEdge untuk memberikan kita paparan nisbah skrin-badan 85%. Paparan juga menyokong pandangan lebar sehingga 178° untuk mengurangkan gangguan reflektif tidak kira semasa anda menggunakannya untuk permainan atau hiburan kasual.

Seperti kebanyakan komputer riba pada masa kini, VivoBook 15 OLED mengurangkan cahaya biru sebanyak 70% dan diperakui oleh TÜV Rheinland dan SGS untuk perlindungan mata. Walaupun ini bukanlah keutamaan bagi sesetengah pengguna di luar sana, namun kami merasakan perkara ini agak penting terutama bagi golongan dewasa seperti kami yang terpaksa berada di hadapan komputer riba sepanjang hari. Walaupun dengan bekerja pada komputer riba selama berjam-jam, ia tidak memenatkan mata saya yang membolehkan saya lebih fokus pada kerja saya.

Menggunakan VivoBook 15 OLED selama seminggu penuh merupakan pengalaman yang hebat setakat ini. Mempunyai paparan 15.6 inci dengan warna terang sedemikian membuatkan saya teragak-agak untuk kembali ke PC bukan oles dan komputer riba saya. Bukan sahaja paparan yang hebat, saiznya juga sesuai untuk mereka yang bekerja dari rumah tanpa monitor yang lebih besar. Skrin yang lebih besar membolehkan anda menarik berbilang tetingkap untuk berfungsi bersebelahan. Nah, kenapa saya sebutkan bagi mereka yang bekerja dari rumah kerana walaupun berwajaran ringan, saya bukan peminat membawa peranti besar untuk mesyuarat dan apa lagi. Tetapi saya rasa anda perlu memberi dan menerima apa yang paling sesuai untuk anda dan jika anda keberatan membawanya ke mana-mana.

Dikuasakan oleh AMD Ryzen 7 5700U dengan Grafik Radeon dengan 8GB RAM dan 512 PCIe® SSD, ia lebih daripada cukup untuk mengendalikan beban kerja berat harian anda. Saya telah mencuba melontar ke dalam Genshin Impact untuk berlari dan yang mengejutkan saya, ia berjalan lancar tanpa lag. Storan boleh dikembangkan, jadi jangan ragu untuk menambah storan dan RAM mengikut keperluan. VivoBook 15 juga dilengkapi dengan kit HDD untuk anda memasang sendiri HDD tambahan.

VivoBook 15 OLED padat dengan bateri Li-ion 42WHrs, 3S1P, 3-sel Li-ion. Dengan pengecasan penuh, anda boleh mendapatkan sekitar 7 jam masa bekerja pada tetapan hayat bateri terbaik. Ia bukanlah yang terbaik setakat ini, tetapi ia adalah tepat untuk anda menjalani hari anda tanpa pengecas.

ASUS tidak mengecewakan kami dengan paparan OLED, malah sukar untuk kembali ke paparan biasa selepas mempunyai paparan yang jelas dan terang untuk berfungsi. Memandangkan titik harga RM 3,499, ia pasti berbaloi untuk direbut jika anda mencari peranti dengan skrin yang lebih besar dan berfungsi sepanjang hari. Dengan harga, anda juga mendapat Microsoft Office – Rumah & Pelajar 2019 bersama-sama dengan komputer riba.

Pergi ke mana-mana kedai pengedar ASUS sekarang untuk melihat dan mengetahui lebih lanjut tentang peranti itu. Bagi mereka yang jatuh cinta dengan harga dan apa yang anda dapat untuk peranti daripada ulasan ini, tambahkannya pada troli anda di Shopee dan Lazada sekarang dan daftar keluar sebelum kehabisan stok!


Review Eksklusif: Tontonan Terbaik Menerusi Samsung 65AU9000!!!!

Setelah penat bekerja dan pulang ke rumah pastinya anda ingin berehat sambil menonton rancangan kegemaran anda di televisyen dan mengharapkan kepuasan di tahap maksima. Jangan risau kerana Samsung ada produk baharu yang dikenali sebagai Samsung 65AU9000. Adakah televisyen ini mampu memberikan kepuasan tontonan?? Jom baca!!!

apa yang menarik mengenai televisyen ini adalah ia hadir dengan rekaan yang sangat nipis. Crystal UHD menampilkan profil ultra nipis, membolehkan TV anda digabungkan dengan mudah dengan bahagian dalam anda untuk penampilan minimalis yang terserlah dengan sangat elegan.

Tenggelamkan diri anda dalam gambar dengan satu bilion warna warna. Warna Kristal Dinamik memberikan variasi seperti hidup supaya anda dapat melihat setiap kehalusan. Perincian warna sangat tepat dan memberikan tontonan yang lebih berkualiti.

Tambahan lagi, HDR meningkatkan julat aras cahaya pada TV anda supaya anda boleh menikmati spektrum warna yang besar dan semua butiran visual, walaupun dalam adegan paling gelap.

Peningkatan 4K yang berkuasa memastikan anda mendapat resolusi sehingga 4K untuk kandungan yang anda gemari. Anda juga akan mengalami lebih banyak ekspresi warna seperti hidup kerana teknologi pemetaan warnanya yang canggih.

Sebarang perubahan kecil turut dapat dilihat di kaca televisyen anda membuatkan anda akan lebih leka menonton rancangan kegemaran anda.

Dengan teknologi dynamic refresh Samsung, Motion Xcelerator Turbo menyediakan prestasi gerakan yang berbeza dengan model 60Hz untuk menyokong permainan VRR dan kandungan 120Hz. yang memberikan kelancaran tontonan ketika anda bermain game.

Ditambah lagi dengan nisbah skrin 21:9 dan 32:9 memberi anda kawasan tontonan tambahan yang anda perlukan untuk memaksimumkan pengalaman permainan—dan untuk menang. Optimumkan permainan anda dengan Bar Permainan, menu pada skrin yang membolehkan anda membuat pelarasan masa nyata pada nisbah skrin, semakan ketinggalan input, FPS, HDR, tetapan set kepala wayarles dan banyak lagi.

Masuk ke permainan dengan lebih pantas dengan Mod Kependaman Rendah Auto (ALLM), yang mengoptimumkan skrin anda supaya anda mempunyai lebih banyak kawalan dengan ketinggalan input yang hampir tidak ketara. Alami permainan yang lancar dalam bentuk yang paling mengagumkan tanpa kabur gerakan dan penghakiman.

Bunyi sekeliling 3D dengan audio saluran teratas maya  akan membolehkan anda tenggelam sepenuhnya dalam pengalaman audio.

Kelilingi diri anda dengan bunyi dari TV dan bar bunyi yang disusun secara harmoni. Q Symphony secara unik membolehkan pembesar suara TV dan bar bunyi beroperasi secara serentak untuk kesan sekeliling yang lebih baik tanpa meredam pembesar suara TV.

Tonton apa yang ada di TV anda dan telefon bimbit anda pada skrin yang sama pada masa yang sama. Sama ada statistik langsung untuk sukan atau video menipu untuk permainan, cuma sambungkan telefon anda dan berbilang skrin seperti tidak pernah berlaku sebelum ini. Jadi, ia akan jadi lebih mudah dan pantas .

Secara keseluruhan, televisyen ini sangat berbaloi untuk dimiliki kerana fungsi dan ciri yang terdapat padanya memberikan kepuasan bagi anda ketika menonton. Jadi, tidak rugi untuk anda miliki!!!


vivo Bakal Lancarkan vivo Y70s 5G? Poster Dah Terdedah!!

Menurut satu poster yang terdedah, vivio dikhabarkan bakal melancarkan peranti terbaharunya yang dikenali sebagai vivo Y70s .

Sungguhpun begitu, tiada sebarang maklumat yang sahih mengenai peranti ini. Namun dikhabarkan ia bakal tampil dengan kamera utama 48MP.

Terdapat juga desas desus menyatakan bahawa ia bakal tampil dengan Exynos 880 SoC yang dipadankan dengan 8GB RAM dan storan sebesar 128GB. Kapasiti bateri pula adalah 4500mAh dan disertakan dengan pengecasan pantas 18W.


Doo Prime Terima Kelulusan Suruhanjaya Perkhidmatan Kewangan Vanuatu (VFSC)

PORT VILA, Vanuatu, 21 April 2020 /PRNewswire/ — Doo Prime Vanuatu Limited telah mendapat kebenaran kawal selia Suruhanjaya Perkhidmatan Kewangan Vanuatu (VFSC) dengan nombor peraturan: 700238. Di bawah pengawasan oleh VFSC, insurans liabiliti profesional tambahan sehingga US$ 500,000 dibeli agar pelanggan dapat melindungi aset mereka daripada disalahgunakan atau dicuri ekoran kurangnya tanggungjawab profesional, bagi menjamin keselamatan dana pelabur.

Dengan dasar industri kewangan global yang semakin ketat serta pengisytiharan peraturan EU baharu yang dikenakan pada masa kini, banyak broker berskala besar tradisional telah memberi tumpuan mereka pada pengawasan luar pesisir bagi menjamin keselamatan. Leveraj dan kefleksibelan perdagangan tinggi yang dibawakan oleh pengawasan luar pesisir merupakan keperluan praktikal untuk pedagang dan juga broker. Di samping itu, pusat kewangan luar pesisir turut meningkatkan pengawasan undang-undang wilayah yang ketat.

Pemberian lesen VFSC menyumbang kepada keupayaan Doo Holding untuk menyediakan pedagang dengan perkhidmatan kami di kawasan luar pesisir. Ia turut mengukuhkan dan menentukan keupayaan keseluruhan operasi jangka panjang dan stabil Doo Prime kami.

Dari segi operasi pematuhan, selain daripada lesen Suruhanjaya Perkhidmatan Kewangan Vanuatu VFSC yang baru diberikan, Doo Holding juga mempunyai lesen kawal selia berbeza dan kebenaran operasi untuk beberapa pusat kewangan bertaraf dunia seperti UK FCA (jenama penyedia kecairan Doo Clearing) dan HK MSO.

Doo Prime ialah subsidiari milik penuh Doo Holding Group dan mempunyai pejabat-pejabat di Hong Kong, London, Taipei, dan Kuala Lumpur. Mendapat pengawasan VFSC kali ini bermaksud Doo Prime telah berusaha untuk memecahkan dan mengatasi halangan pasaran kewangan di samping menyediakan pelanggan dengan persekitaran perdagangan yang lebih fleksibel dan selamat. Selain itu, Doo Prime turut memohon lesen kawal selia di tiga buah negara yang lain.

Seperti biasa, Doo Prime akan mengutamakan keselamatan, profesionalisme, kecekapan dan ketelusan sebagai kriteria utama. Etos utama Doo Prime termasuk menyediakan persekitaran perdagangan yang lebih selamat, lebih mudah dan lebih pantas untuk pelanggan global, di samping membina pembrokeran eksklusif swasta yang terkemuka di dunia.

Untuk lesen kawal selia VFSC, pelabur dan rakan kongsi boleh bertanya mengenai maklumat lesen di: https://www.vfsc.vu/


Cara Muat Turun Video Di Facebook Menggunakan Smartphone & PC

Tidak dinafikan video telah menjadi cara yang paling mudah untuk meluahkan rasa pada masa kini. Melalui video juga, kita boleh mempelajari pelbagai perkara baru saban hari seperti root smartphone, masakan, senaman dan juga beberapa lagi. YouTube merupakan satu platform mudah untuk menonton dan memuat turun video. Tetapi bagaimana pula jika ingin memuat turun dari laman sosial Facebook? Kepada yang masih belum mengetahui bagaimana ingin memuat turun video dari Facebook, lihat tutorial yang editor sediakan ini.

Menggunakan PC
Ramai pengguna Facebook yang lebih suka memuat turun video dari Facebook menggunakan PC kerana ia lebih senang. Tanpa perlu menggunakan aplikasi dari pihak ketiga mahupun website khas seperti savefrom.net dan juga keepvid.com, video yang dimuat turun juga akan terus disimpan di folder Facebook. Cara ini tidak memerlukan aplikasi tambahan mahupun website khas untuk memuat turun video dari Facebook. Hanya menggunakan Web Browser seperti Google Chrome ataupun Mozilla Firefox sahaja.

Menggunakan Smartphone Android
Bagaimana pula jika ingin memuat turun video dari Facebook bagi mereka yang tidak mempunyai PC? Jangan risau, kerana di sini Ering juga akan mengajar anda bagaimana cara untuk memuat turun video di Facebook menggunakan smartphone Android.


Game PERCUMA PlayStation Plus Untuk November 2019: Nioh & Outlast II

Welcome November! PlayStation Asia baru-baru ini telah mengumumkan game percuma khas untuk pelanggan PlayStation Plus (PS Plus Member), iaitu Nioh dan Outlast 2.

Muat turun akan bermula pada 5 November sehingga 3 Disember melalui PlayStation Store, sementara ini bagi game percuma bulan Oktober iaitu The Last of US Remastered dan MLB: The Show 19 masih boleh dimuat turun sehingga 4 November.

Game Nioh adalah permainan RPG yang dibangunkan oleh Team Ninja, anda haruslah menggunakan kepakaran dan kehebatan diri sendiri dalam menentang musuh di Jepun Kuno, berjuang bagi membebaskan roh Guardian Spirit dari tangan ahli sihir yang jahat.

Game Outlast II mengisahkan seorang wartawan, Blake yang perlu menyelamatkan isterinya dari sebuah kampung yang penuh dengan penduduk gila yang dipercayai dikawal oleh organisasi ajaran sesat.


[TERTIRIS] : Harga Jualan Siri Xiaomi CC9 Kini Tersebar Di Arena Web

Sedia maklum, Xiaomi kini bersedia untuk memperkenalkan pendatang baru iaitu Xiaomi CC9 hari ini dalam sebuah acara pelancaran dijadualkan berlangsung di Beijing, China. Xiaomi bakal memperkenalkan tiga buah model di bawah siri ini – Xiaomi CC9, Xiaomi CC9e dan Xiaomi CC9 Meitu Custom Edition.

Menjelang pelancaran, harga jualan untuk model-model tersebut kini ‘terlondeh’ dan tersebar meluas di media sosial. Berikut adalah senarai harga tertiris :

Pun begitu, maklumat tertiris masih belum diketahui kesahihannya. Sama-sama kita tunggu kemunculan rasmi tuan empunya badan. Xiaomi pastinya menjanjikan sesuatu yang istimewa buat semua peminat setia. Kekal bersama eRing untuk lebih info lanjut!


Raikan Aidilfitri Penuh Makna Bersama Samsung Malaysia!!!

Ramadan telah tiba dan seluruh umat Islam sudah mula berpuasa. Kehangatan Aidilfitri juga semakin terasa dan tahun ini rakyat Malaysia sangat menantikan untuk meraikan sambutan Hari Raya dengan lebih meriah bersama keluarga tersayang setelah setahun kekal berada di rumah.

Bagi memeriahkan lagi sambutan Aidilfitri, bermula 15 April, Samsung Malaysia akan mengadakan promosi ‘Raya Bermakna, Meriah Bersama’ yang memberi ganjaran berbaloi dengan menawarkan barang kelengkapan rumah yang hebat dan inovatif untuk membantu rakyat Malaysia melengkapi cara hidup masa kini. Dengan setiap pembelian, nikmati hadiah eksklusif, tawaran pembelian dengan pembelian (PWP), dan peluang untuk memenangi kredit e-Dompet Touch N’ Go bernilai sehingga RM1,000.

Gayakan Ruang Tamu dengan Paparan Terbaik

Bermula 15 April hingga 30 Jun 2021, pelanggan boleh mendapatkan pelbagai pilihan TV Samsung dengan penjimatan hebat termasuk produk yang baharu dilancarkan iaitu Neo QLED, Crystal UHD, dan pelbagai jenis Monitor. Pelanggan juga boleh menikmati penjimatan sehingga RM1,700 apabila membeli TV Samsung terpilih dan berpeluang mendapatkan Soundbar dengan tawaran harga PWP.

Untuk menggandakan lagi kemeriahan, setiap pembelian bagi mana-mana model TV1, pelanggan juga berpeluang untuk memenangi kredit e-Dompet Touch N’ Go bernilai sehingga RM1,000.

Memudahkan Tugasan Harian dengan Idea Moden

Perlukan mesin basuh atau pembersih hampagas yang lebih canggih untuk mencuci baju raya baharu dan membersihkan rumah dengan lebih mudah semasa Hari Raya? Ini adalah masa terbaik untuk beralih kepada yang lebih canggih dan membuat pembelian dengan tawaran berbaloi daripada Samsung! Bermula 15 April hingga 30 Mei, pelanggan berpeluang untuk membawa pulang hadiah percuma bernilai sehingga RM599 bagi setiap pembelian peralatan rumah Samsung yang terpilih.

Pelbagai pilihan variasi produk ditawarkan, daripada mesin basuh pintar AI kepada peti sejuk pintar Family Hub dan pembersih hampagas super-cleaning Jet dalam promosi Samsung ‘Raya Bermakna, Meriah Bersama’ yang memberi pilihan untuk melengkapi keperluan setiap keluarga.

Kekal Berhubung Dengan yang Tersayang Dalam Suasana Norma Baharu

Untuk terus kekal berhubung dengan keluarga dan rakan-rakan walaupun terpisah oleh jarak jauh, teknologi dan peranti pintar akan membantu menjadikan sambutan Hari Raya anda tetap bermakna dan meriah walaupun kekal berada di rumah. Bermula 16 April – 31 Mei 2021, pelanggan boleh mendapatkan hadiah percuma daripada Samsung bernilai sehingga RM917 dengan pembelian mana-mana model Samsung Galaxy yang disenaraikan dalam promosi!

Untuk maklumat lebih lanjut mengenai promosi Samsung ‘Raya Bermakna Meriah Bersama’, sila layari: https://www.samsung.com/my/offer/rayabermakna2021/


Pesaing Terbaru HTC Vive dan Oculus Rift Dari Google

Sidang Google I/O yang menjadi tumpuan dunia setiap kali diadakan akan berlangsung minggu hadapan, dan menurut beberapa sumber salah satu pengumuman yang bakal dilakukan Google adalah pengenalan peranti VR mereka.

Sebelum ini Google mengeluarkan Google Cardboard, sebuah peranti VR bajet, tidak seperti peranti pesaing lain seperti Gear VR dan lain-lain. Selain itu anda juga boleh mencipta Google Cardboard sendiri dengan mendapatkan pelan binaan dari Internet.

Peranti VR terbaru dari Google dikatakan bakal berfungsi tanpa anda perlu menggunakan smartphone bersamanya, ini bermakna ia lebih mudah digunakan. Apa-apa pun kita tunggu seminggu lagi untuk pengumuman rasmi dari Google.


Data penjualan bulan Jun Menunjukkan Bahawa Belefon bimbit Xiaomi Telah Melonjak Ke Nombor Satu Di Dunia!

Telefon bimbit Xiaomi, akhirnya mendahului nombor satu di dunia. Data terbaru dari Counterpoint Research menunjukkan bahawa dalam satu bulan Jun tahun ini, bahagian penjualan Xiaomi meningkat kepada 17.1%, mengatasi Samsung (15.7%) dan Apple (14.3%) dan menduduki tempat pertama di dunia.

Penganalisis Varun Mishra meringkaskan alasan serangan balas Xiaomi dengan cara ini. Pertama sekali, ia mengisi jurang Samsung dan Apple dalam beberapa julat harga, terutama semasa promosi 618 di China. Kedua, kapasiti pengeluaran kilang Samsung Samsung dipengaruhi oleh kes jangkitan mahkota baru. Perkara ketiga adalah bahawa setelah HUAWEI memberi jalan, Xiaomi merebut peluang.

Sebenarnya, statistik beberapa organisasi sebelumnya telah membuat Xiaomi cukup teruja. Pada suku kedua, ia mendapat tempat pertama dalam penghantaran pasaran Eropah dan tempat kedua dalam penghantaran global.

Bagi Samsung, terdapat laporan bahawa perniagaan telefon bimbit menjalani pemeriksaan ketat, dan penjualan telefon bimbit siri S21 kurang dari separuh daripada siri S10 tahun itu.

Perlu dinyatakan bahawa pada 10 Ogos (Selasa) Xiaomi akan mengadakan ucapan tahunan Lei Jun dan pelancaran produk baru musim luruh. Xiaomi MIX 4 dan tablet Xiaomi 5 akan dilancarkan. Produk baru ini dapat meningkatkan penjualan telefon bimbit Xiaomi pada yang kedua setengah tahun.


Lineage OS Sudah Tiba Buat Beberapa Model

CyanogenMod, sebuah legasi yang cukup besar, namun sayangnya ia terpaksa berakhir. Selepas CyanogenMod menutup operasi mereka, Lineage OS pula dilahirkan bagi menyambung konsep sistem operasi Android berteraskan komuniti yang akan terus memberikan pengguna pilihan untuk menggunakan sistem operasi alternatif.

Setelah lama menunggu, Lineage OS telah melancarkan sistem operasi mereka. Namun buat masa kini hanya terdapat beberapa model sahaja yang boleh mendapatkan sistem operasi, antaranya adalah Nexus 6P, Nexus 5X, Nextbit Robin dan juga Redmi 1S. Jika anda menggunakan mana-mana peranti yang tersenarai dan ingin mencuba sistem operasi ini, bolehlah muat turun Lineage OS.

Sistem operasi yang ditawarkan buat masa sekarang adalah dalam versi experimental dan nightly, menurut Lineage, versi official akan tiba sekitar hujung minggu ini.


Aplikasi HERE Maps Akan Dihentikan Sokongannya Bermula 30 Mac Ini

Berbeza dengan kebanyakan aplikasi navigasi yang tersedia untuk pengguna Android, iOS dan Windows Phone, HERE Maps sememangnya memiliki keistimewaannya yang tersendiri kerana ia menawarkan fungsi navigasi secara offline secara percuma. HERE Maps yang pernah menjadi aplikasi eksklusif hanya untuk peranti Nokia Lumia ini nampaknya bakal ditamatkan sokongannya bermula 30 Mac ini.

Bahkan untuk persediaan menghentikan sokongan aplikasi tersebut, pihak HERE Maps telah mengumumkan akan menyingkirkan aplikasi tersebut dari Windows 10 Store bermula 29 Mac nanti. Menurut mereka lagi, pembangunan untuk masa akan datang versi Windows Phone 8 pula hanya akan dihadkan kepada pembetulan ralat yang kritikal sahaja. Walau bagaimanapun, pengguna peranti Windows masih boleh mendapatkan fungsi navigasi, laluan dan juga pemetaan menggunakan aplikasi Windows Maps yang sememangnya tersedia secara pra-pasang.


Samsung Menjalin Kerjasama dengan Media Prima bagi Mengukuhkan Hubungan Jenama Galaxy J7 Prime

Samsung telah menjalin kerjasama dengan Rangkaian Televisyen Media Prima, platform media terbesar di Malaysia, sebagai Penaja rasmi “2016-2017 Park Bo Gum Asia Tour in Kuala Lumpur”, acara bertemu peminat yang paling dinanti-nantikan oleh semua peminat bintang Korea ini.

Kempen ini bertujuan mempromosikan Galaxy J7 Prime yang terkini dan menyampaikan kesedaran jenama kepada warga muda Malaysia. Kempen ini menyaksikan integrasi yang mantap antara kandungan berjenama dan pengalaman secara langsung melalui platform penyiaran, di lokasi, dalam talian dan juga media sosial. Perkongsian ini bertujuan membantu mengukuhkan lagi hubungan antara Samsung dengan warga bandar di Malaysia.

Galaxy J7 Prime merupakan perlambangan sebenar bagi apa yang menyeronokkan, canggih dan bergaya dalam kalangan anak muda hari ini.


Hisense Jadi Penaja Rasmi FIFA World Cup Qatar 2022(TM)

ZURICH, 28 April 2021 /PRNewswire/ — Hisense, syarikat teknologi yang terkenal di dunia telah memeterai perkongsian dengan FIFA untuk menjadi Penaja Rasmi FIFA World Cup Qatar 2022™ yang akan mewujudkan hubungan yang eksklusif antara penonton seluruh dunia perlawanan tersebut dengan cara yang unik dan menarik.

Dengan menyertai senarai Rakan Gabungan Komersial untuk perlawanan akan datang ini, Hisense bakal terlibat dalam program yang akan terdiri daripada peluang penglibatan di lapangan sehinggalah keterlihatan logo merentas pelbagai platform untuk kempen pengiklanan global. Kolaborasi berkenaan, yang bermula pada tahun 2017, terjalin lebih awal daripada FIFA World Cup™ di Rusia turut melibatkan peluang untuk Hisense mempersembahkan program video-atas-permintaan yang dicipta khas untuk pelanggannya menggunakan kandungan FIFA World Cup yang lalu, disampaikan melalui platform TV pintar VIDAA bersepadunya.

“Saya amat berbesar hati untuk mengalu-alukan Hisense bersama kami sebagai Penaja Rasmi FIFA World Cup dan kami berasa gembira dapat bekerjasama dengan jenama yang disegani di peringkat antarabangsa ini yang kehadirannya juga semakin berkembang dalam pasaran sukan,” kata Ketua Setiausaha FIFA Fatma Samoura. “Baik FIFA mahupun Hisense memfokuskan pada teknologi, inovasi dan memberikan pengalaman yang sebaik mungkin kepada orang ramai. Saya yakin bahawa kolaborasi ini akan dapat menyokong objektif-objektif global kedua-dua organisasi dan menyumbang kepada kejayaan apa yang pastinya akan menjadi acara yang menakjubkan pada tahun hadapan.”

“Pelaburan yang berterusan dalam acara-acara sukan bertaraf dunia menunjukkan keazaman Hisense untuk menjadi jenama bertaraf global,” kata Jia Shaoqian, Ketua Pegawai Eksekutif Hisense Group. “Ia membantu Hisense membina hubungan yang lebih kukuh bersama pengguna globalnya dan mempercepatkan proses globalisasi syarikat. Ia turut mewujudkan asas yang kukuh untuk Hisense bersaing dengan jenama-jenama yang paling inovatif dan terkemuka di dunia agar turut menjadi jenama global ulung.”

Menurut kajian berkisarkan acara tersebut, penajaan 2018 FIFA World Cup Russia™ telah meningkatkan kesedaran mengenai TV Hisense di China sebanyak 12% dan 6% secara global, dengan prestasi yang kukuh di United Kingdom, Perancis, Kanada, Rusia, Sepanyol dan Jepun.

Ketika ini Hisense mempunyai lebih daripada 90,000 pekerja di seluruh dunia, berserta 16 taman perindustrian dan 16 pusat penyelidikan dan pembangunan yang merangkumi sistem penyelidikan dan pembangunan kolaboratif multiasional. Perniagaannya melibatkan multimedia, perkakas rumah, sistem maklumat pintar IT dan industri perkhidmatan moden manakala produk-produknya telah dieksport ke lebih 160 negara dan wilayah. Menurut sebuah firma penyelidikan dan perunding bebas, Hisense kekal menjadi pembuat TV keempat terbesar di dunia dari segi unit penghantaran (angka 2020).

FIFA World Cup ialah satu perayaan untuk sukan bola sepak global dan merupakan peluang yang penting untuk jenama-jenama memaparkan pencapaian teknologi yang inovatif serta meningkatkan pengalaman tontotan peminat. Hisense mendorong inovasi bagi menyediakan pelbagai penyelesaian untuk keperluan pengguna yang semakin pelbagai dan bagi meningkatkan pembangunan industri.

FIFA World Cup Qatar 2022 akan berlangsung mulai 21 November hingga 18 Disember 2022. Untuk maklumat lanjut mengenai acara tersebut, kunjungi FIFA.com.

Keywords: Computer/Electronics Household/Consumer/Cosmetics Multimedia/Online/Internet Sporting Events Sports Contracts


VeChain, Hospital Renji dan DNV GL Mengadakan Upacara Menandatangani Kerjasama Strategik Untuk Melancarkan Pusat Rawatan Tumor Pintar Rantaian Blok Pertama di Dunia

SHANGHAI, 27 Oktober 2020 /PRNewswire/ — Dalam perkongsian bersama VeChain dan DNV GL, Hospital Renji, sebuah hospital terkemuka di China bergabung dengan Shanghai Jiaotong University School of Medicine, mengumumkan pelancaran julung kali, Pusat Rawatan Tumor Pintar dunia yang menggunakan rantaian blok pada 20 Oktober 2020. Pusat Rawatan Tumor Pintar ini merupakan penyelesaian pengurusan perubatan yang telus, cekap dan mampu dikesan, yang didayakan oleh VeChain ToolChainTM.

Sebagai rakan strategik inisiatif baharu ini, VeChain dan DNV GL akan bersama-sama membantu pihak hospital dalam usaha meningkatkan kesihatan awam global menggunakan teknologi rantaian blok yang canggih dan badan penasihat profesional.

VeChain ToolChainTM Mendayakan Pusat Rawatan Tumor Pintar Pertama di Dunia

Pusat Rawatan Tumor Pintar ini menggabungkan manfaat teknologi rantaian blok VeChain dengan khidmat profesional DNV GL. Ia membolehkan pesakit memiliki laporan perubatan peribadi sepenuhnya, serta mengawal pemberian kuasa dan pengurusan data laporan perubatan. Institusi penyelidikan di dalam dan luar hospital boleh menggunakan data yang dibenarkan untuk memperbaiki keberkesanan penyelidikan klinikal, dan agensi kawal selia boleh menggunakan data yang dibenarkan untuk menjalankan pemeriksaan pematuhan perniagaan ke atas institusi perubatan dan mewujudkan sistem penilaian kredit.

Zhang Jidong, Naib Presiden Hospital Renji, berkata, “Pelancaran Pusat Rawatan Tumor Pintar berhasrat untuk mempertingkatkan pembangunan bersepadu Hospital Renji yang berkualiti tinggi. Pada masa akan datang, Renji berhasrat untuk memacu kemudahan penjagaan kesihatan dengan projek dan kes yang didayakan oleh rantaian blok, yang akan diungkap secara beransur-ansur bersama rakan kerjasama kami apabila tiba masanya.”

George Kang, Naib Presiden Kanan Kumpulan DNV GL, berkata, “Melalui kaedah penilaian perubatan yang bebas dan bermatlamat, DNV GL berhasrat menyediakan lebih banyak perkhidmatan kepada Hospital Renji untuk meningkatkan kualiti perkhidmatan dan pengalaman perubatan, melangkah ke tahap standard yang lebih tinggi, lebih berkualiti dan lebih berkeperluan.”

Sunny Lu, pengasas bersama dan Ketua Pegawai Eksekutif VeChain berkata, “Memandangkan pergerakan arus transformasi digital yang pesat dalam sektor penjagaan kesihatan, VeChain akan terus menampilkan manfaat dan kesesuaiannya sebagai platform rantaian blok yang hebat dan sesuai digunakan untuk semua jenis kes dan industri. Kami bangga dan teruja untuk memberi sumbangan terhadap industri penjagaan kesihatan dengan menyediakan teknologi kepada Pusat Rawatan Tumor Pintar Hospital Renji.”

VeChain Mempermudahkan Transformasi Digital untuk Mempertingkatkan Kesihatan Awam

Selaras dengan Pelan Pembangunan Ekonomi dan Sosial Lima Tahun Kerajaan China ke-14 (2021-2025), Suruhanjaya Kesihatan Kebangsaan menggubal satu garis panduan rasmi dan menekankan teknologi rantaian blok sebagai satu kemestian dalam inovasi dan integrasi industri kesihatan dan perubatan. VeChain komited untuk menyelesaikan masalah reformasi digital melalui teknologi rantaian blok dan menyeimbangkan antara agenda peribadi serta keperluan awam.

Dengan menggunakan platform data BaaS VeChain ToolChainTM serba lengkap yang dibangunkan sendiri, kami mempunyai banyak kes yang telah terbukti dalam sektor perubatan, termasuk rantaian blok Platform Pengesanan Ujian Klinikal untuk Bayer China dan satu platform pengurusan data perubatan rantaian blok yang dinamakan sebagai The E-NewHealthLife untuk Hospital Mediterranean di Cyprus. Berhadapan dengan permintaan baharu terhadap transformasi digital akibat COVID-19, VeChain, bersama-sama dengan DNV GL, akan mencari lebih banyak peluang untuk mewujudkan banyak lagi penyelesaian digital yang cekap dan berkos rendah untuk industri perubatan.

Tentang VeChainDilancarkan pada tahun 2015, VeChain menghubungkan teknologi rantaian blok ke dunia nyata dengan menyediakan struktur kawal selia yang lengkap, model ekonomi yang berdaya tahan dan IoT bersepadu. VeChain merupakan perintis aplikasi dunia nyata yang menggunakan teknologi rantaian blok terbuka, dengan operasi antarabangsa di Singapura, Luxemborg, Tokyo, Shanghai, Paris, Hong Kong dan San Francisco. Bersama-sama rakan strategik kami PwC dan DNV GL, kami telah menjalinkan hubungan kerjasama dengan banyak perusahaan terkemuka dalam pelbagai industri berbeza termasuk Walmart China, BMW, BYD Auto, Haier, H&M, LVMH, D.I.G, ENN, Shanghai Gas, AWS, PICC, ASI dan banyak lagi. Laman web: www.vechain.com

Tentang Hospital RenjiDibina pada tahun 1844, Hospital Renji mempunyai sejarah selama lebih 170 tahun. Ia merupakan hospital perubatan Barat pertama sejak pembukaan bandar Shanghai. Dengan penyepaduan rawatan perubatan, pengajaran dan penyelidikan saintifik, ia merupakan sebuah hospital 3A yang lengkap (hospital yang mengungguli carta teratas di China) dengan pelbagai disiplin yang lengkap. Sehingga kini, Hospital Renji mengandungi lima  bidang secara keseluruhan. Berikut ialah garis masa proses perkembangan Hospital Renji.

Tentang DNV GLDNV GL merupakan penyedia perkhidmatan pengurusan risiko dan jaminan kualiti. Syarikat ini juga merupakan peneraju global dalam pensijilan sistem pengurusan syarikat dalam semua jenis industri, termasuk makanan dan minuman. Sejak tahun 1864, matlamatnya adalah untuk menyelamatkan nyawa, harta benda dan alam sekitar. Kerana ketelitiannya dalam keselamatan, kualiti dan integriti, banyak syarikat mencari DNV GL untuk membuat keputusan yang rumit namun dengan penuh keyakinan. DNV GL membantu mereka menangani risiko paling kritikal serta memperlihatkan pematuhan terhadap peraturan dan piawaian.

Keywords: Banking/Financial Service Computer/Electronics Health Care/Hospital Medical/Pharmaceuticals Contracts Joint ventures Blockchain Data Analytics Financial Technology